text:
Ålgård
‘S e baile beag faisg air Stavanger air an àirde an iar-dheas Nirribhidh a th’ ann an Ålgård. Tha e suidhichte aig ìre na mara[1] san sgìre Jæren, san roinn Rogaland, ri taobh na h-Aibhne Figgjo, eadar loch Edlandsvatnet agus loch Fjermestadvatnet, 302km bho Oslo (prìomh-bhaile na dùthcha), 11km bho Shandnes agus 231km bho Bhergen.[2] Tha mu 9,000 duine a’ fuireach sa bhaile.[3] Chaidh Ålgård a chlàradh airson a' chiad turas ann an 1462 mar Aalægard. 'S e ionad riaghlaidh (Nirribhis: Administrasjonssenter) na sgìreachd Gjesdal a th'ann an Ålgård cuideachd.


c: text/html

text:
Fiosrachadh cloiche
Tuairisgeul cloiche
Garnet Malaia, à Kenya
Tha garnet Malaia no gailet Malaya na ainm eadar-dhealaichte eadar-dhealaichte airson solas gu garnet orains, orains ruis, orains, no buidhe orains, a tha de mheasgachadh anns an t-sreath pyralspite pyrope, almandine, agus spessartine le cailcium beag. Tha an t-ainm Malaia air eadar-theangachadh bho Swahili gu bhith a 'ciallachadh, "fear gun teaghlach". Tha e air a lorg ann an taobh an ear Afraga, ann an Gleann Umba a tha an aghaidh Tansainia agus Kenya.
Properties
Gheibhear gnè garnet ann an iomadh dathan, nam measg dearg, orains, buidhe, uaine, purpaidh, donn, gorm, dubh, pinc, agus gun dath, le dathan ruadh as cumanta.
Faodaidh sampall a tha a 'sealltainn an garnet dath dearg dearg a thaisbeanadh.
Faodaidh seilbhean solais solais gnè Garnet a bhith a 'dol bho na smeamataichean soilleir a th' ann an cloich-ghrèine ris na gnèithean tearc a tha air an cleachdadh airson adhbharan gnìomhachais mar sgudal. Tha an luster mèinnireach air a roinn mar vitreous (coltach ri glainne) no reusanta (coltach ri ubair).
Structar criostail
Tha garnets mì-chinnteach leis an fhoirmle coitcheann X3Y2 (Si O4) 3. Mar as trice tha an dà làrach air a chleachdadh le divalent cations (Ca, Mg, Fe, Mn) 2 + agus làrach Y le cromagan tràtha (Al, Fe, Cr) 3 + ann am frèam octahedral / tetrahedral le [SiO4] 4- a 'gabhail a-steach an tetrahedra. Gheibhear garnets as trice anns an cleachdadh criostail dodecahedral, ach gheibhear iad gu tric san àbhaist trapezohedron. (Thoir fa-near: tha am facal "trapezohedron" mar a tha air a chleachdadh an seo agus anns a 'chuid as motha de theacsaichean mèinnearach a' toirt iomradh air cumadh air a bheil "Delitoidal" sa gheoimeatraidh chruaidh). Tha iad a 'criostalan anns an t-siostam ciùbach, le trì aodhan a tha uile cho fad agus a tha ceart-cheàrnach ri chèile S an Iar- Chan eil garnets a 'sealltainn sgoltadh, agus mar sin nuair a bhios iad a' briseadh fo stampa, thèid pìosan biorach neo-riaghailteach a chruthachadh (conchoidal).
cruas
A chionn gu bheil co-sgrìobhadh ceimigeach garnet ag atharrachadh, tha na ceanglaichean atamach ann an cuid de ghnèithean nas làidire na ann an cuid eile. Mar thoradh air an sin, tha a 'bhuidheann mhèinnearach seo a' sealltainn raon cruaidh air sgèile Mohs mu 6.5 gu 7.5. Tha na gnèithean as cruaidhe mar almandine gu tric air an cleachdadh airson adhbharan sgrìobach.
Garnet Malaia, à Kenya
ceannach leacan-cloiche nàdarra anns a 'bhùth againn

robotstxt: allowed

filter: keep


text:
- TIOTAL
- HR 55 air treana, Inbhir Theòrsa, 1902
- EXTERNAL ID
- PC_HRS_STATIONS_001_1379
- ÀITE
- Inbhir Theòrsa
- SIORRACHD/PARRAIST
- GALLAIBH: Inbhir Theòrsa
- DEIT
- 1902
- LINN
- 1900an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27996
- KEYWORDS
- stèiseanan rèile
rathaidean iarainn
treanaichean
trèanaichean
einnseanan treana
San dealbh-chamara seo chithear einnsean HR 55 air treana ann an Inbhir Theòrsa ann an 1902.
Air a thogail mar 2-2-2 agus an t-ainm 'Cluny' air an toiseach, chaidh an t-einnsean seo ath-thogail mar sheòrsa 2-4-0 san t-Sultain 1874, agus an t-ainm ùr 'Sutherland' air a chur air (an treas einnsean aig HR leis an ainm sin). Chaidh ainm atharrachadh a-rithist,, gu 'Invergordon', ann an 1884. Chaidh a tharraing à seirbheis agus a reic ann an 1906.
Chaidh stèisean Inbhir Theòrsa fhosgladh am 28mh Iuchar 1874, na cheann-loidhne aig Meur Inbhir Theòrsa de Rèile Chataibh is Ghallaibh. Chaidh an loidhne obrachadh le Rèile na Gàidhealtachd, a shluig an companaidh eile a-rithist. 'S e an stèisean as fhaide gu tuath ann am Breatainn agus tha seirbheisean cunbhalach fhathast a' dol thuige.


text:
- TIOTAL
- Caisteal na Sròine
- EXTERNAL ID
- QZP40_407_P102
- ÀITE
- Druim na Drochaid
- SGÌRE
- An Àird
- SIORRACHD/PARRAIST
- INBHIR NIS: Urchadan 's Gleann Moireasdan
- DEIT
- 1887
- LINN
- 1760an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31205
- KEYWORDS
- Am Brus
Nochd an dealbh seo de dh'Eaglaish Chaluim Chille - Eilean Ìdhe - sa leabhar 'Tours in Scotland 1747, 1750, 1760' le fear Ridseard Pococke, Easbaig na Mì, a chaidh fhoillseachadh le Comann Eachdraidh na h-Alba, 1887.
Tha Caisteal na Sròine na shuidhe air rubha creagach, le seallaidhean fad is farsaing air feadh Loch Nis. Thogadh san 12mh linn e nuair a bha dùn is balla-dìon Normanach ann. Chaidh a ghabhail os làimh leis na Cuimeanaich à Bàideanach san 13mh linn agus bha feachdan Èideird I a' fuireach ann ann an 1296 1303. Fhuair Raibeart I an caisteal air ais agus aig deireadh na 14mh linne chaidh a shònrachadh mar chaisteal rìoghail. B' e làrach iomadach chòmhrag eadar Rìghean na h-Alba agus Tighearnan nan Eilean. Stad daoine ga chleachdadh san 17mh linn agus chaidh e air searg. Ghabh Eachdraidh Alba e os làimh san 20mh linn. Tha nis mìltean de luchd-turais a' tadhail air a' chaisteal, agus chaidh ionad-tadhail ùr fhosgladh san t-Samhain 2001.


text:
Gotlands län
'S e Roinn (Suainis: län) na Suaine a th' ann an Gotlands län (IPA: ɡɔtland, Suomais: Gotlannin lääni). Tha i suidhichte san innis-mhuir Slite, anns a' Mhuir Bhaltach, ann am ceann a deas na dùthcha, leth-shligheach eadar an t-Suain fhèin agus Laitbhia. 'S e Visby a tha na phrìomh-bhaile agus tha an sgìre a' gabhail a-steach Gotland fhèin, Fårö, Gotska Sandön, Lilla Karlsö agus Stora Karlsö. Chaidh an roinn a chruthachadh ann an 1678. Sìnidh Gotlands län fad 3,183.7km² agus tha 57,391 duine a' fuireach ann.[1] Le sin, 's e an 20mh roinn as motha na Suaine a thaobh talmhainn agus an 21mh tè as motha a thaobh àireimh-sluaigh. 'S e Suainis agus Gutniska a tha gam bruidhinn an seo. Chan eil ach sgìre-riaghlaidh sa roinn seo, le sin nach eil ach glè bheag de dhaoine a' fuireach ann.
Freumhan an ainm[deasaich | deasaich an tùs]
Ged nach eil freumh-fhaclachd an ainm seo cho soilleir tha e coltach gur ann à Gotar (Gàidhlig: Gotaich) ann an Lochlannais a tha an t-ainm.[2] Bheireadh sin Tìr nan Gotach duinn sa Ghàidhlig an latha an-diugh.
Eachdraidh[deasaich | deasaich an tùs]
B' e Ake Hänsson Ulfsparre a' chiad riaghladair nan roinne.[3]
Daoine ainmeil[deasaich | deasaich an tùs]
- Elfrida Andrée (1841 - 1929). Sgrìobhadair-ciùil.


text:
- TIOTAL
- Ainmeachadh A Mòrachd a' Bhanrighe Ealasaid, Inbhir Nis, 1952
- EXTERNAL ID
- GB1796_1999_116_204
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1952
- LINN
- 1950an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11275
- KEYWORDS
- Saighdearan
pròbhaist
togalaichean
fuarain
tachartasan
freiceadain
Anns an dealbh seo, chithear Ainmeachadh A Mòrachd Banrigh Ealasaid aig Talla a' Bhaile, Inbhir Nis, 8 Gearran 1952. Mar a' chiad dleastanas aig an arm anns an rìoghachadh ùr, chaidh Feachd Urraim a chur air dòigh le Gàidheil Chamshronach na Banrigh. Air an taobh dheas, chithear an t-oifigear, An Caiptean PAW Allan, an ceann buidheann bhon Armlann Rèisimeideach, agus ri aghaidh na deilbhe, chithear 19 fear bhon 4mh/5mh buidheann-chatha de na Camshronaich, leis an Oifigear-taic Caiptean PL Laughton air an ceann.
Chithear am Pròbhaist agus e a' tighinn a-mach bho Thaigh a' Bhaile gus ainmeachadh an t-Siorraim de 'Queen Elizabeth the Second, by the Grace of God, Queen of this Realm and all Her other Realms and Territories, Head of the Commonwealth, Defender of the Faith' a chluinntinn. Às dèidh na seirbheis, dh'iarr am Pròbhaist air na h-oifigearan gus Deoch Slàinte Dìlseachd òl ann an Taigh a' Bhaile.
(Chaidh am fiosrachadh seo a thoirt seachad le Taigh-tasgaidh Rèisimeideach nan Gàidheal, Dùn Deòrsa).
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Beatha air a' Ghàidhealtachd, 1936
- EXTERNAL ID
- QZP40_GBIFILM
- DEIT
- 1936
- LINN
- 1930an
- CRUTHADAIR
- John C. Elder
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 2832
- KEYWORDS
- croitean
croitearachd
croitearan
buntàta
cuibhleachan-snìomh
Beatha Làitheil
Bha 'Life in the Highlands' air a dhèanamh ann an 1936 leis a' Bhureau , G.B. Instructional Films, mar dhòigh-cuideachaidh do thidsearan. Chaidh a filmeadh le J. Blake Dalrymple agus chaidh a stiùireadh le John C. Elder.
Tha e a' sealltainn mapa den Ghàidhealtachd, cruthan-tìre beanntanach, aibhnichean is lochan, taighean croite, dòighean buana, cladhadh a' bhuntàta, a' togail a' bhùirn, a' buachailleachd, a' rùsgadh nan caorach, a' snìomh, a' fighe agus a' togail na mònach.


text:
- TIOTAL
- Taigh-seinnse a' Chrann-treabhaidh, Ros Mhaircnidh
- EXTERNAL ID
- HC_PLANNING_01_067_0817
- ÀITE
- Ros Mhaircnidh
- SIORRACHD/PARRAIST
- ROS: Ros Mhaircnidh
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 13801
- KEYWORDS
- taighean-òsta
taighean-seinnse
dròbhaireachd
'S ann on 17mh linn a tha Taigh-seinnse a' Chrann-treabhaidh ann an Ros Mhaircnidh, àite do dhròbhairean is do luchd-siubhail aig an àm sin.
Mus do nochd trèanaichean san dàrna leth den 19mh linn bhiodh na dròbhairean a' siubhal nan seann rathaidean aithnichte gus crodh iomain on Ghàidhealtachd gu na margaidhean a deas, leithid an Eaglais Bhreac agus Craoibh. Chaidh taighean-seinnse an cur air bhonn taobh na slighe far am faigheadh na dròbhairean biadh is fasgadh


text:
Buannachd bho Phròiseactan Cumhachd
Tha Urras Leasachaidh nan Eilean Siar, a th' air airgead fhaighinn bho phròiseactan cumhachd ath-nuadhachail sna h-Eileanan, air £28,000 a phàigheadh do thrì pròiseactan ionadail.
Tha a' bhuidheann Cothrom a' faighinn phanalan-grèine leis an airgead.
Cleachdaidh Fòram Cùraim nan Eilean Siar an t-ionmhas gus an luchd-obrach aca a thrèanadh airson comhairle a thoirt seachad air a bhith a' cùmhnadh chumhachd.
Gheibh Companaidh Coimhearsnachd Chumhachd Innse Gall taic-stèidheachaidh.
Tha an t-urras, neo an WIDT, an dòchas gun tig leudachadh air an taic a tha iad a' toirt seachad an ceann ùine.
Seo a' chiad turas a chaidh airgead a thoirt seachad leis an WIDT, a chaidh a stèidheachadh mar urras coimhearsnachd ann an 2006 agus mar urras cathrannais ann an 2014.
'S e amas na buidhne taic a chur ri leasachadh agus ath-chruthachadh sna h-Eileanan an Iar tro a bhith a' sgaoileadh airgid a chaidh fhaighinn bho leasachaidhean cumhachd ath-nuadhachail airson a chosg air pròiseictean coimhearsnachd.
Seasmhach
Tha Cothrom an dùil na panalan-grèine a gheibh iad-san a chur air mullach an ionaid ath-chuairteachaidh ùir ann an Ormacleit ann an Uibhist a Deas.
Tha Restore Renewables, a tha mar phàirt de Chothrom, ag ùrachadh agus ag ath-chuairteachadh àrnais, aodach, gnothaichean electronaigeach, leabhraichean agus irisean.
'S e prìomh amas na buidhne trèanadh, sgilean agus comhairle a thoirt do dhaoine.
Thuirt Manaidsear Cothrom, Barbara NicDhòmhnaill, gun robh iad air an dòigh gun robh iad a' faighinnn £10,000 bhon stòras.
"Cuidichidh an taic ionmhais seo a' bhuidheann ann a bhith nas seasmhaiche san àm ri teachd," thuirt i.
Bidh Companaidh Coimhearsnachd Chumhachd Innse Gall a' faighinn £10,000 cuideachd.
Thèid sin a chur ris an t-suim a tha a dhìth airson a bhith a' stèidheachadh companaidh dhealain a tha ag amas air dealan a lìbhrigeadh dhan choimhearsnachd.
Cuiridh Fòram Cùraim nan Eilean Siar an £8,000 a tha iad-san a' faighinn ri Pròiseact Trèanaidh Luchd-cùraim.
A thuilleadh air a bhith a' toirt trèanaidh dha luchd-cùraim bithear cuideachd gan comhairleachadh air mar as urrainn dhaibh na cosgaisean connaidh aca a lùghdachadh.
Milleanan notaichean
Tha an t-airgead a tha aig an WIDT an-dràsta a' tighinn bho phròiseictean tuathan gaoithe air tìr agus aig muir, agus bho sgeamaichean cumhachd mara.
Rè ùine, ma thèid càball dealain ùr a chur sa Chuan Sgìth, tha dòchas ann gun leudaich obair an urrais gus taic a thoirt do choimhearsnachdan sealbh fhaighinn air bun-structar cumhachd ath-nuadhachail mòr.
Bheireadh sin cothrom do sgìrean cumhachd "uaine" fhaighinn aig ìre ionadail.
Thuirt fear de bhuill an urrais, Fear-Gairm Comhairle nan Eilean Siar, Tormod Dòmhnallach, gum faodadh na milleanan notaichean a bhith san stòras ma thèid an ceangal a chur an sàs eadar na h-eileanan agus Tìr-Mòr.
"Aig an ìre seo ge-tà, chan urrainn dhuinn ach a bhith ag obair taobh a-staigh an ionmhais a th' againn agus, gun teagamh, tha cothroman mòra gu bhith ann san àm ri teachd ma 's e 's gun tig an càball agus gun tig an stòras sin a-steach dha na h-eileanan.
"Bidh sinn a' coimhead a-rithist ris an ro-innleachd a th' againn a thaobh nan rudan air am bi sinn a' cosg airgid ma 's e agus gun tig airgead mòr den leithid a tha sinn an dòchas a thig an lùib chumhachd ath-nuadhachail," thuirt Mgr Dòmhnallach.


text:
Taghadh Chupa na Camanachd
Theid an taghadh a dhèanamh an-diugh 'son an dàrna chuairt de Chupa na Camanachd.
Bidh sgiobaidhean na Prìomh Lìge a' tighinn a-steach aig an ìre seo den fharpais.
Còmhla riutha, bidh a' Mhanachainn, Inbhir Aora, Celtic an Òbain, Cill Mhàillidh, Obar Dobhair, Cabair Fèidh, Gleann Urchaidh, Taigh an Uillt is Glaschu Meadhan Earra-Ghàidheal.
Bidh cuid de na duaisean as ainmeile ann an spòrs na h-Alba an làthair aig an taghadh aig Taigh-òsta a' Phalace ann an Inbhir Nis.
A bharrachd air Cupa na Camanachd fhèin, bidh cuideachd na duaisean mòra bhuill-coise a tha an-dràsta a' còmhnaidh air a' Ghàidhealtachd.
Bhuannaich Caley Thistle Cupa na h-Alba ann an 2015 is thog Ross County Cupa na Lìge am-bliadhna.


text:
- TIOTAL
- an t-Àth Leathann, an t-Eilean Sgitheanach
- EXTERNAL ID
- HCD_CARD_084
- ÀITE
- An t-Àth Leathann
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1990an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12904
- KEYWORDS
- dealbhan-camara bhon adhar
seallaidhean tìre
deilbh on adhar
Gheibhear san dealbh seo, a thogadh bhon adhar, sealladh air leth air Bàgh an Àth Leathainn. Chithear bailtean Achadh a' Chùirn is Harapul a' sìneadh sìos a choinneachadh ri baile an Àth Leathainn, na shuidhe aig ceann fasgach a' bhàigh. Agus e na chlachan de bheagan thaighean san 1840an, thàinig fàs mòr air thairis air an ath fhichead bliadhna gu bhith na bhaile san robh bùithtean, taighean agus eaglais. Aig deireadh an linne, bha an cidhe trang le marmor, bhon chuaraidh anns an t-Srath ga chur air soithichean cho math ris na bàtaichean-smùide a' tadhal air leis a' phost, le daoine is le cargu.
Far a' chosta ris an aghaidh tha Glas Eilean. Air an làimh dheis aig a' mhullach, tha Eilean Sgalpaigh a tha aig uachdaran prìobhaideach, air a bheil taigh-taic bhon 18mh linn a bha uairegin aig Clann Dòmhnaill Shlèite.
Anns a' chùl, tha an Cuiltheann. Tha Beinn na Caillich ag èirigh 732m os cionn an Àth Leathainn. Agus i na beinn de chlach-ghràin, tha i beagan nas soilleire na tha an Cuiltheann Dubh, le lasadh dearg oirre aig ciaradh an fheasgair. Tha i a' tarraing mòran shreapadairean is choisichean. Chan eil an t-slighe gu mullach na beinne, tron sgàirneach, ro dhuilich agus is mòr as fhiach a dìreadh nuair a gheibhear chun nan seallaidhean bhon a' mhullach.Tha càrn mòr air a' mhullach a tha a' comharrachadh uaigh Bana-phrionnsa Lochlannach
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Cuimhneachan dha Dòmhnall MacLeòid, Rosal, Srath Nàbhair
- EXTERNAL ID
- PC_WDOWNIE_021
- ÀITE
- Rosal
- SGÌRE
- Tunga agus Fàrr
- SIORRACHD/PARRAIST
- CATAIBH: Fàrr
- DEIT
- 2000
- LINN
- 2000an
- NEACH-FIOSRACHAIDH
- W Downie
- AITHNEACHADH MAOINE
- 30198
- KEYWORDS
- Na Fuadaichean
Diùc Chataibh
Rugadh Dòmhnall MacLeòid anmoch san 18mh linn ann an tuineachadh Rosal, Srath Nàbhair. Dh'fhuirich e an sin gus an deach am baile fhuadach ann an 1814 leis an teaghlach Sutharlanach gus àite a dhèanamh dha tuathanachas chaorach. 'S e clachair a bh' ann an Dòmhnall agus chaidh a chur às a thaigh dà uair eile mus do thuinnich e e fhèin ann an Dùn Èideann far am biodh e a' foillseachadh litrichean sa 'Weekly Chronicle', a' tarraing aire dhaoine do riaghladh oighreachd Chataibh. Rinn e eilthireachd anns na 1850an gu Ontario ann an Canada agus dh'fhoillsich e a chunntas fhèin air na fuadaichean ann an 1856 - 'Cuimhneachain fo Ghruaim'.
Dh'fhollaisich cladhach ann an Innis nan Lìon sna 1960an talamh àitich thairis air 60 acair, cuairtichte ann am balla cloiche. Chaidh seachdad structair aithneachadh, nam measg taighean fada, saibhlean, taighean bàthcha, iodhlainnean agus àthan airson tiormachadh coirce


text:
Ola a' dol a dhìth an Uibhist
Cha robh Là na Bliadhna Ùire ach gu math fuar aig seann chàraid ann am Beinn nam Fadhla an dèidh dha teas na dachaigh aca briseadh.
Chan e fàiligeadh meacanaigeach a bha seo, ge-tà.
Tha Ailig agus Mairead Nic a' Phì ann am Baile nan Cailleach a' dèanamh a-mach gun deach co-dhiù 1,000 liotair de chonnadh a ghoid às an tanca aig cùl an taighe aca.
Chaidh an tanca a lìonadh air an 13mh den Dùbhlachd.
Mhothaich an càraid nach robh an teas aca ag obair Là na Sàbaid.
Chuir iad a dh'iarraidh am mic, Dòmhnall, agus rinn esan a-mach nach robh ola air fhàgail san tanca.
Sgrùdadh
Rinn iad sgrùdadh mu chuairt an tanca agus a' bhoidhleir faic an robh an ola air a bhith ag aodion, ach bha a h-uile càil tioram agus cha robh pioc fàileadh ola ann.
"Bha sinn gu math tàmailteach, 's gun sinn ach air an ola a lìonadh agus an t-àm den bhliadhna a bh' ann, dìreach an dèidh na Nollaig agus na Bliadhna Ùire. Bha cosgais gu leòr oirnn ged nach tachradh sin dhuinn," thuirt Mairead.
Chuir iad fios air na Poilis ach chan eil fhios le cinnt fhathast dè a thachair.
Tha Ailig den bheachd ge-tà, gun deach an ola a ghoid.
"Chan eil fhios againn dè a thachras fhathast, an aon rud a th' ann gu bheil mise an dòchas gum faigh iad grèim air an fheadhainn a rinn e, agus duine sam bith a nì a leithid tha e gu math suarach," thuirt e.
Tha na Poilis ann am Beinn nam Fadhla air dearbhadh gu bheil iad a' rannsachadh dà chùis is amharas gun deach connadh a ghoid bho thancaichean ola.
Dh'iarr iad air duine sam bith le fiosrachadh fònadh thuca air 101 no air Crimestoppers on 0800 555 111.
Mhol iad gum bu chòir daoine glas a chur air na tancaichean ola aca, agus a bhith a' cumail sùil ghèir air an tanca feuch a bheil an ola a' dol sìos aig an ìre a bhiodh iad an dùil 'son an àm den bhliadhna.
Thuirt iad cuideachd gum bu chòir sùil a thoirt air an tanca nuair a tha an connadh air a chur a-steach ann, agus a bhith cinnteach gu bheil sin a' freagairt air an t-suim a' chaidh a phàigheadh.
Bu chòir do choimhearsnachdan san fharsaingeachd thuirt iad, a bhith mothachail ma tha iad a' faicinn sian amharasach timcheall nan sgìrean aca agus fònadh dha na Poilis.


text:
Poilis a' lorg fiosrachaidh às ùr mu fhear air chall
Tha na Poilis air fios às ùr iarraidh mu Jason Gates, aois 36, à Hampshire, a chunnacas mu dheireadh air an 17mh am Màrt.
Chaidh grunn phìosan aodaich a lorg ann an sgìre Dhruim na Drochaid.
Thuirt oifigearan gun do lorg iad seacaid North Face bhuidhe agus briogais dhubh agus thathar a' creidsinn gur ann le Mgr Gates a tha iad.
Tha iomairt theasairginn air a bhith a' dol bho chionn chola-deug feuch lorg fhaighinn air an duine.
Chaidh an cù aige a lorg ann an Druim na Drochaid agus e air grunn chaorach a mharbhadh.
Tha Jason Gates 6'3", 's e caol, le falt goirid air liathadh agus bun feusaig air.


text:
A chionn ghoirid suirbhidh a 'leigeil fhaicinn gu bheil na fir a dh'aindeoin an aois ag iarraidh gu ruige boireannaich ann an…
le bhith a ' Nidhi Mathew
Dol air ais nas òige Woman dèidh Iar Made Easy
Air ùrachadh mu dheireadh: A’ Chèitean. 19 2018 | 2 min leughadh
Aois neo-ionnanachd ann an dàimhean gnèitheach eil an tuilleadh chumanta iongantas. Ge-tà, daoine a bhuineadh dhan buidhnean sònraichte a dhol an sàs ann an leithid dàimhean nas trice na feadhainn eile. Mar eisimpleir, a rèir sgrùdadh a chaidh fhoillseachadh ann an Pòsadh agus a teaghlach Review, sgaradh fir tha e nas coltaiche gu ruige seo agus pòsadh a-rithist boireannaich tòrr nas òige na iad.
Carson as sgaradh fir a 'coimhead air ais gu na boireannaich na b' òige?
Sìc-eòlaichean a 'bruidhinn air grunn rudan a dh'fhaodadh a phutadh Pòsadh fir a' coimhead airson boireannaich tòrr nas òige na iad airson dol air ais. Tha an liosta gu h-ìosal gabhail a-steach an fheadhainn as cumanta am measg.
– Tha iad a 'lorg an sona beachd boireannaich na b' òige nas taitniche.
– An dèidh sgaradh-pòsaidh, chuid as motha de na fir feum air tòrr ùine ri fhaighinn air ais; mar a tha iad mar-thà faireachail doilgheas, fheàrr leotha gu ruige boireannaich le 'char as lugha faireachail mhàileidean. boireannaich na b 'òige, air sgàth 'dol air ais nas lugha eòlas, san fharsaingeachd a dhèanamh nas lugha faireachail mhàileidean.
– Tha boireannaich a tha nas òige nas dualtaich a brùth fir a 'socrachadh sìos agus teaghlach a bhith. Tha iad mar as trice a 'smaoineachadh barrachd mu dheidhinn an-diugh na mun àm ri teachd; iad measail a 'fuireach ann an-dràsta. Le clàr-gnothaich sam bith a tha a 'dol air ais gu fèin-obrachail nas spòrsail airson sgaradh fir.
– Tha e nas fhasa ri moladh boireannaich na b 'òige. Sgaradh fir ann an 40 a ', 50'S mar as trice no 60 aig a bheil airgead gu leòr aca a ghabhail òga com-pàirtichean gus àiteachan a tha iad iongantach (na caileagan) riamh gu, cheannach dhaibh tiodhlacan iad cha robh bruadar air a bhith a 'faighinn agus a' fuasgladh an duilgheadasan (a tha mar as trice an fheadhainn gòrach) le mòr inbheachd. Thèid na gnìomhan seo tric gu leòr a dhèanamh maireannach an cuimhne gach neach a chì e air boireannaich òga.
Ged a h-uile factar a dheasbad gu h-àrd tha cuid dleastanas airson an cluich nuair a sgaradh duine 'co-dhùnadh gu ruige seo tha boireannach mòran na b' òige na e, dh'fhaodadh gum bi eile practaigeach adhbhar air cùl a leithid de roghainn an duine. Tha na fir a 'tòiseachadh a' coimhead airson boireannaich na b 'òige dìreach a chionn nach urrainn iad a lorg duine sam bith den aois aca buidheann. staitistig sealltainn gun robh sgaradh-pòsaidh 'chuid as motha anns na Stàitean Aonaichte a' gabhail àite nuair a bha an duine anns an dàimh a tha eadar 53 agus 72 bliadhna a dh'aois; glè bheag de bhoireannach a bhuineadh dhan bhuidhinn-aoise seo fhathast singilte.
dealaichte? Dol air ais nas òige boireannach? Cum na nithe sin ann an inntinn
Nuair a 'dol air ais boireannach mòran nas òige na tha thu, bu chòir dhut cumail rudan sònraichte ann an inntinn.
– Chom-pàirtiche agaibh fios aig nach 'eil thu ab' òige caib timcheall; mar sin, Chan eil a 'feuchainn ri dearbhadh gu bheil thu aon. Chan eil chosg dathan nach 'eil thu cofhurtail ann; Chan eil rudan a dhèanamh a tha cumanta air a dhèanamh le balaich an-dràsta ghinealach; Chan eil a 'dèanamh oidhirpean gus sealltainn gu bheil sibh fhathast làidir gu leòr. Tha iad seo mar as trice mòr turnoffs airson boireannach sam bith, òg no sean.
– Treat agad òga Com-pàirtichean anns an aon dòigh mar gum biodh sibh a 'dèiligeadh le boireannach do aois. Ma tha thu a 'fàs mothachail mu aois neo-ionnanachd, an dàimh chan obraich.
– 'S urrainn dhut teagamh ceannaich tiodhlacan airson an ùr boireannach ann do bheatha, ach bu chòir dhuibh riamh overdo e. Ma tha thu Flash cus airgid, am boireannach a shaoilear gu bheil thu dìreach a 'feuchainn ri fearas.
Dàimh eadar seann duine agus boireannach as òige a tha mar as àbhaist mar sam bith cunbhalach romansach dàimh. Mar sin,, ma sgaradh duine 'coimhead chun cuideigin mòran na b' òige chan eil càil ceàrr ann.


text:
Naidheachdan 11:00m
28 Am Màrt 2012 Ùraichte aig Ùraichte aig
Clàr-ola
Thuirt a' chompanaidh ola Total nach eil cunnart ann aig an ìre seo bho lasair a tha fhathast a' losgadh air clàr sa Chuan a Tuath far a bheil gas ag aodion. Tha Total ag ràdh nach eil an sgoth de ghas a th' ann a' tighinn faisg idir air an lasair aig Clàr Eilginn mu 150 mìle an ear air Obar Dheathain.
Stailc
Bidh am Prìomhaire Dàibhidh Camshron os cionn Comataidh Èiginn an Riaghaltais, COBRA, feasgar an-diugh 's iad a' deasbad plana ma 's e agus gun tèid dràibhearan tancairean connaidh air adhart le stailc. Thug a' bhuidheann rèiteachaidh ACAS fiachadh dha na h-aonaidhean 's dha na companaidhean ola gu còmhraidhean agus eas-aonta air a bhith ann mu shlàinte agus sàbhailteachd.
Eaconamaidh Bhreatainn
Bha crìonadh nas motha na bha dùil ann an eaconamaidh Bhreatainn anns na trì mìosan mu dheireadh an-uiridh. Tha Oifis na Stataistig Nàiseanta air figearan nan trì mìosan eadar an Dàmhair agus an Dùbhlachd atharrachadh gu 0.3%.
Siria
Thuirt ceannard chòraichean daonna aig an UN gu bheil na h-ùghdarrasan ann an Siria a dh'aona-gnothach a' dèanamh targaid de chloinn. Dh'iarr Navi Pillay air a' cheann-suidhe Assad clann a tha an grèim a shaoradh, agus ise ag ràdh gu bheil droch dhìol ga dhèanamh orra. Dh'iarr i cuideachd air Comhairle Thèarainnteachd an UN Siria a thoirt gu Cùirt Eadar-nàiseanta na h-Eucoire.
Fukushima
Thuirt ceannardan Ionad Niuclasach Fukushima ann an Iapan, air an do bhuail an tsunami an-uiridh, gu bheil fada a bharrachd na bha dùil de mhilleadh air fear de na gineadairean air an làraich, agus nach eil uidhir 's a bha dùil de dh'uisge ann airson a chumail fuar. Tha tomhais ann a-niste gu bheil rèidiachd a tha dèich tursan na h-ìre mairbhtich, ag aodion às an ionad.
Tha dùil ri sgiobair bàta-bathair a chaidh air na creagan far Uibhist a Tuath an t-seachdain seo chaidh sa chùirt ann an Steòrnabhagh an-diugh. Tha trì chasaidean an aghaidh a' Chaiptein Konstantin Golubev. Chaidh an soitheach air na creagan beagan agus là an dèidh do Riaghaltas na Rìoghachd Aonaichte bàta-slaodaidh nam Maor-cladaich a thoirt air falbh.


text:
Tubaistean a' dùnadh an A9 's an A96
- 11 An Gearran 2016
- Sgaoil post air Facebook
- Sgaoil post air Messenger
- Sgaoil post air Twitter
- Sgaoil post air Post-D
- Sgaoil post air Facebook
- Sgaoil post air WhatsApp
- Sgaoil post air Messenger
- Sgaoil post air Twitter
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Tha tubaistean-rathaid air dhà de phrìomh rathaidean na Gàidhealtachd a dhùnadh.
Bha làraidh agus càr an sàs ann an tubaist air an A9 deas air Georgemas, faisg air Hàcraig ann an Gallaibh, a' dùnadh an rathaid.
Thachair an tubaist mu 2:00f.
Mu leth-uair de thìde an dèidh sin thachair tubaist eile air an A96, ga dhùnadh an iar air Inbhir Narann.
Chan eil fhios aig an ìre seo co-dhiù chaidh duine sam bith a ghoirteachadh.


text:
Magdeburg
‘S e baile mòr ann an cridhe na Gearmailte a th’ ann am Magdeburg (IPA: makdəbʊɐ̯k, Gearmailtis Ìosail: Meideborg, IPA: ma:ɪdebɔɐx, Laideann: Magdeburgum). Chaidh am baile a stèidheachadh ann an 805 le Teàrlach Mòr.[1] Tha e suidhichte aig 43m os cionn ìre na mara, ri taobh na h-aibhne Elbe, anns an stàit Sagsainn-Anhalt agus ‘ e prìomh-bhaile na stàite a th’ann cuideachd. Tha am baile 124km air falbh bho Bherlin, 417km bho Stuttgart agus 107km bho Leipzig.[2] ‘S e Kreisfreie Stadt neo baile neo-eisimeileachd a th’ ann agus chaidh an t-oilthigh a stèidheachadh dìreach ann an 1993.[3] Tha 230,140 dhe dhaoine a' fuireach anns a’ bhaile, leis gur e an 34mh baile as motha na dùthcha.[4] ho 1807 gu ruige 1813 bha i na pàirt Rìoghachd Westphalen.
Daoine ainmeil[deasaich | deasaich an tùs]
- Otto von Guericke (1602 – 1686) Fear-saidheans.
- Johann Carl Simon Morgenstern (1770 – 1850) Eòlaiche chànain.
- Friedrich Wilhelm von Steuben (1730 – 1794) Reubaltach na Stàitean Aonaichte.
- Henning von Tresckow (1901 – 1944) Saighdear.
- Christiane Nüsslein-Volhard (1942 -) Tè-shaidheans.
Bailtean Co-cheangailte[deasaich | deasaich an tùs]
Iomraidhean[deasaich | deasaich an tùs]
- ↑ Dictionary
- ↑ Distance Calculator
- ↑ Oilthigh Mhagdeburg
- ↑ Bailtean na Cruinne
- ↑ Stadt Braunschweig
- ↑ SisterCities


text:
’S e amharc-lann phlanaidean saor is open source airson a’ choimpiutair agad a th’ ann an Stellarium. Seallaidh e na speuran ann an dòigh fhìor-riochdail 3D mar a chìtheadh tu le do shùil lom no le prosbaig iad.
Tha e ’ga chleachdadh ann am proiseactaran amharc-lainn phlanaidean. Suidhich na co-chomharran agad is siuthad.
Tha rionnag-earbaill a’ ruith seachad air a’ Bhliogh. ’S urrainn dhut roghainn de lùthan a thaghadh ann an uinneag an t-seallaidh.seall glacaidhean-sgrìn »
An deargan-doireann mòr san t-Sealgair Mhòr. Brùth air N gus leubailean nan deargan-doireann a shealladh.seall glacaidhean-sgrìn »
Dannsa nam planaidean os coinn a’ phrìomh-àrais aig ESO faisg air München.seall glacaidhean-sgrìn »
Sealladh reultan slàn dhe na reul-bhadan, na crìochan aca, Slighe Chlann Uisnich.seall glacaidhean-sgrìn »
Obair-ealain nan reul-bhadan air a cur air.seall glacaidhean-sgrìn »
gleusan
an speur
- catalog tùsail le corr is 600,000 reul
- extra catalogues with more than 177 million stars
- default catalogue of over 80,000 deep-sky objects
- extra catalogue with more than 1 million deep-sky objects
- buidhnean reultan is sgead-dhealbhan nan reul-bhadan
- reul-bhadan airson 20+ dualchas eadar-dhealaichte
- dealbhan de dhearganan-doireann (catalog Messier slàn)
- Slighe Chlann Uisnich fhìor-riochdail
- fàile glè fhìor-riochdail, èirigh is laighe na grèine
- na planaidean is na saidealan aca
eadar-aghaidh
- sùm cumhachdach
- smachd air an ùine
- eadar-aghaidh ioma-chànanach
- sealladh sùla-èisg airson cuach-mhullaichean amharc-lainn phlanaidean
- sealladh sgathain speurach airson cuach-mhullach saor agad fhèin
- eadar-aghaidh grafaigeach ùr is smachd meur-chlàir farsaing
- uidheam-smachd glainne-amhairc
samhlaidhean-sùla
- griodaichean meadhan-chriosach is azimuthach
- priobadh nan reultan
- rionnagan-earbaill
- tails of comets
- iridium flares simulation
- dubhraidhean
- supernovae and novae simulation
- 3D sceneries
- cruthan-tìre le craicnean, le cuairt-shealladh cruinn a-nis
gabhaidh gnàthachadh
- siostam phlugan gus saidealan fuadain a chur ris, airson sùilich, airson rèiteachadh ghlainneachan-amhairc is a bharrachd
- gabhaidh cuspairean an rian-grèine ùra a chur ris o thùsan air loidhne...
- cuir na cuspairean fad às, cruthan-tìre, dealbhan reul-bhadan, sgriobtaichean is eile agad fhèin ris
naidheachdan
- Stellarium 0.18.2
- Stellarium 0.18.1
- Stellarium 0.18.0
- 0.18.0RC1: Call to translators
- Stellarium 0.17.0
- Stellarium's code moved to github
- Planetary features: Call to translators
- Stellarium 0.16.1
- Stellarium 0.16.0
- 0.16.0RC1: Call to translators
feumalachdan an t-siostaim
air a’ char as lugha
- Linux/Unix; Windows 7 and above; Mac OS X 10.10.0 and above
- Cairt grafaigeachd 3D a chuireas tic ri OpenGL 3.0 agus GLSL 1.3
- 512 MiB de RAM
- 250 MiB air an diosg
ga mholadh
- Linux/Unix; Windows 7 and above; Mac OS X 10.11.0 and above
- Cairt grafaigeachd 3D a chuireas taic ri OpenGL 3.3
- 1 GiB de RAM air a char as lugha
- 1.5 GiB air an diosg
luchd-leasachaidh
Co-òrdanaiche a’ phròiseict: Fabien Chéreau
Dealbhaiche grafaigeachd: Johan Meuris
Neach-leasachaidh: Alexander Wolf, Guillaume Chéreau, Georg Zotti, Marcos Cardinot
Amalachas leantainneach: Hans Lambermont
Feuchadair: Khalid AlAjaji
and everyone else in the community.
meadhanan sòisealta
obraich còmhla
Gheibh thu barrachd fiosrachaidh mu Stellarium, gheibh thu taic is cuidichidh tu am pròiseact o na ceanglaichean seo:
- bòrd-brath
- liosta-phuist
- uicidh
- CÀBHA
- sgriobtaichean
- cruthan-tìre
- docamaideadh an luchd-leasachaidh
- sgriobtadh
- eadar-theangachadh
- faigh taic, dèan aithris air bugaichean, iarr gleusan ùra
- a h-uile sgaoileadh
- stellariumweb
git
The latest development snapshot of Stellarium is kept on github. If you want to compile development versions of Stellarium, this is the place to get the source code.
irc
Real time chat about Stellarium can be had in the #stellarium IRC channel on the freenode IRC network. Use your favorite IRC client to connect to chat.freenode.net or try the web-based interface.
luchd-taice is caraidean
Stellarium is produced by the efforts of the developer team, with the help and support of the following people and organisations .


text:
Nochd mi rudeigin air an duilleag Facebook “Gàidhlig a-mhàin” an seachdain seo chaidh, sgrìobh te bhon BBC: “Hello Uileadh, tha mi ag iarraidh air daoine agaibh a-seo bhruidhinn air program Choinnich, Radio nan Gaidheal madainn diciadain mu dheidhinn iomairtean air loidhne. Bheil daoine agaibh an sas ann an iomairt far an sgaoil sibh fios air na meadhanan soisealta, agus a bheil e dha riribh eifeachdeach an leithid a dheanamh, seach a bhith caismeachd air na sraidean, mar a chitheadh sibh anns na bliadhnaichean a dh' fhalbh? A bheil nas lugha e dhaoine air na sraidean air sailleibh s' petition air loidhne? Bhithinn fada nur comain nan cuireadh sibh fios air ais thugam mur deidhinn agus nam biodh sibh deonach bruidhinn air a' phrogram mu dheidhinn na h-iomairtean agaibhse.”
Sgrìobh mise an fhreagairt a tha seo: “"Mar a chitheadh sibh anns na bliadhnaichean a dh'fhalbh"? Seo Inbhir Narann an t-Sultain 2013 dhut agus muinntir an aite a' gabhail na sraidean orra agus iadsan seach searbh sgith le poliseadh dealbhachaidh Comhairle na Gaidhealtachd. http://www.youtube.com/watch?v=yzAqqD8Yjog
Ro laimh bha daoine gu mor a-mach air seo air loidhne agus duine eile sna craobhan marbh (mar a chanas iad). Chuir mi piosan air mo bhlog gurnnurn.com aig an am a bha sin agus nam bheachd fhein chan eil e furasta criochan fhaicinn air cuisean air loidhne agus buaidh tha sin a' toirt air gnothaichean taobh a-muigh na meadhanan soisealta.”
Agus as deidh sin madain Diciadain bha mi bruidhinn air Program Choinnich air Redio na Gaidheal. Cothrom dhomhsa gus an “fòn glic” ù r agamsa a chleachadh. Chanainnsa gur e rud gu math neonach a th’ann a bhith eisteachd ris an reideo agus an uair a bhith a’ ghabhail pairt air fòn. ‘Se fuaim diofraichte a bhith cluinntinn agus air sgath’s gur e sin a chiad turas a rinn mi a leithid cha robh mi tuigsinn de bha direach a tachairt. Chuir RnG fòn thugam dà mhionhaid mus robh mi beo.
Thuirt mise gu robh mi caran amharasach nach robh ne ath-chuingean-E gu moran feum le daoine a gluasad bho duilleag iomairt dhan ath duilleag agus a’ briogadh air “like”. Nam bheachd sa cha bhi sin a chur moran dragh air an luchd-poiliteags. Co-dhui aig an ìre iondail a leithid Inbhir Narann agus bailtean beaga eile saoilidh mi gur e rud diofraichte a th’ann leis a h-uile iomairt air Facebook buailteach a bhith
fada nas soirbheachail agus pearsanta. Bha mi a-mach a-rithist air an latha an t-Sultain an uiridh nuair a thog muinntir Inbhir Narann na sràidean orra agus buaidh nach bu bheag a dh’adhbhraich sin air bus loma-lan Chomhairleachan o Inbhir Nis. ‘S ann follaisech a tha e ann a sheo ge-tà, chan eil na seann dòighean gus fianais a thogail marbh buileach ann an Inbhir Narann. Bha na meadhan soisealta na phàirt den upraid co-cheangailte le Inbhir Narann a Deas ach bha coinneamhan, litrichean dhan paipear-naidheachdan, leintean-t agus tuilleadh eile ann cuideachd. Chan urrainn dhut Facebook agus Twitter a sheachnadh ge-tà agus iadsan cha mhòr na phàirt dhan a h-uile dhèanamh nar cuid bheatha làithel.


text:
- TIOTAL
- Bileag mìneachaidh mu bhuinn chogaidh
- EXTERNAL ID
- Z_PC_WD_NM_013
- LINN
- 1940an
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 8344
- KEYWORDS
- Luchd-rannsachaidh a' Chogaidh
An Dàrna Cogadh
An Dara Cogadh
duais
duaisean
Bha a' bhileag seo an cois bhonn cogaidh a chaidh a bhuileachadh air daoine fa leth bho na Feachdan Armaichte a thug seirbheis san Dàrna Cogadh. Tha e a' toirt tuairisgeul air na rionnagan, na bràistean agus na buinn eadar-dhealaichte agus na ribinnean a tha nan cois agus ag innse an òrdugh anns am bu chòir an cosg.
Ghabh iomadh fear agus tè bhon Ghàidhealtachd anns na Feachdan Armmaichte tron Dàrna Cogadh agus chaidh buinn a bhuileachadh orra airson an seirbheis


text:
SCF a' cur an aghaidh SAC Bharraigh
Chan eil adhbhar ann sgìrean glèidhteachais a chur anns na h-Eileanan an Iar leis gu bheil croitearan is iasgairean mar tha a' gabhail uallaich airson na h-àrainneachd, a rèir fhir de stiùirichean Caidreachas Croitearachd na h-Alba, Ruairidh Dòmhnallach.
Tha an Caidreachas air iarraidh air Riaghaltas na h-Alba gun sgìre ghlèidhte mara SAC a chur ann an Caolas Bharraigh.
Tha dùil ri co-dhùnaidhean sgrùdadh an Riaghaltais mun fhianais shaidheansail a rinn Dualchas Nàdair na h-Alba air an làraich, a dh' aithghearr.
Tha an SCF ag ràdh gum feum atharrachadh tighinn air an dòigh sa bheil an riaghaltas a' cur reachdas glèidhteachais Eòrpaich an sàs ann an Alba.
Fait Accompli
Tha iad ag ràdh gu bheil uallach mòr a' tighinn air buidseatan an riaghaltais, agus air ùine nan coimhearsnachdan air a bheil an glèidhteachas a' bualadh, a h-uile turas a thèid sgìre ghlèidhteachais a mholadh agus a chuireas a' choimhearsnachd na aghaidh.
Tha iad a' fàgail air an riaghaltas agus air Dualchas Nàdair na h-Alba (SNH) nach eil anns an SAC a thathas a' moladh airson Caolas Bharraigh ach "fait accompli" a chaidh a chur air dòigh eadar roinnean den riaghaltas thar an deich bliadhna a dh'fhalbh.
"Tha iad a' cur a-mach gum feum uiread seo de sgìrean glèidhteachais a bhith anns gach àite, agus mar a tha mise ga fhaicinn tha daoine a' dol mun cuairt agus a' coimhead càite an cuir iad iad," thuirt Mgr Dòmhnallach.
"Chan e idir càite a bheil còir aca a bhith.
"Tha fhios againn gu bheil na h-eileanan a tha seo làn de dheagh stuth den a h-uile seòrsa, ach tha na daoine a th' air a bhith ag iasgach agus a' croitearachd an sin air a bhith a' coimhead às dèidh nan àiteachan sin o chionn tòrr bhliadhnaichean.
"Agus an rud a tha iad a' faighinn air a shon, 's e comharra glèidhteachais a stadas pàirt den rud a bha iad a' dèanamh o chionn bhliadhnaichean.
"Tha mi a' smaointinn gu bheil fhios aig a h-uile duine mar a tha a' dol le atharrachadh na sìde agus a leithid.
"Feumaidh rudan atharrachadh. Ach 's ann anns na h-eileanan a tha seo, a tha rudan gan dèanamh agus gan cleachdadh mar a bha iad o chionn linntean air ais.
"Seo na h-àiteachan far a bheil bith-iomadachd, air sàilleabh mar a tha croitearan agus iasgairean ag obair.
"Ach tha e an uairsin a' tighinn oirnn gu bheil an aon rud gu bhith air a chur an sàs sna h-àiteachan seo agus a tha a' dol a chur sìos beò-shlaint nan daoine.
Teannachadh ionmhais
"Canaidh iad gur e àite cugallach gu h-eaconamach a th' anns na h-eileanan a tha seo, agus an uair sin thig na comharraidhean glèidhteachais a-steach agus tha e ga dhèanamh nas duilghe do dhaoine beò-shlaint a dhèanamh.
"Tha coimhearsnachdan a' faireachdainn nach eil aire ga thoirt dha na beachdan aca agus gu bheil na sgìrean glèidhteachais seo gan sparradh orra.
"Tha cosgais mhòr an lùib nan argamaidean a thig às dèidh sin, agus tha iomadach eisimpleir ann. Tha iad a' fàgail dhaoine a tha a' feuchainn ri beò-shlaint a dhèanamh a' cosg an cuid ùine agus maoin ag iomairt an aghaidh an riaghaltais aca fhèin.
"Leis na tha de theannachadh a' tighinn air buidseat SNH agus air an riaghaltas san fharsainneachd an-dràsta, bu chòir don riaghaltas beachdachadh a-rithist air mar a tha glèidhteachas ga chur an gnìomh ann an Alba.
"'S ann a tha cùisean mar a tha iad a' dèanamh call air coimhearsnachdan cugallach agus air an dùthaich air fad, agus a' dèanamh ana-caitheamh air ionmhas agus neart dhaoine aig an aon àm," thuirt e.


text:
Taigheadas dùthchail "na chùis èiginn"
Thàinig rabhadh gu bheil suidheachadh èiginn ann le taigheadas ann an sgìrean dùthchail na h-Alba.
'S e Alasdair Stephen, ailteir san Eilean Sgitheanach, is a bha roimhe na thagraiche dhan SNP, a thog dragh mun chùis.
Thuirt Mgr Stephen gur e £9,000 luach an fhearainn aige ann an Slèite ann an 1996, ach gur e £80,000 a bhiodh ann san là a th' ann.
Dh'innis e gun do chosg e £35,000 an taigh aige a thogail ann an 1996, ach a-nise gum faodadh a' chosgais a bhith cho àrd ri £220,000.
A tuilleadh air sin, thuirt e gun d'fhuair e taic bho Thabhartas nan Dachaighean Dùthchail, ach nach eil sgeamaichean den leithid a-nise ann.
'S e suidheachadh "do-dhèante" a th' ann do dh'òigridh, tha e ag ràdh.
Thuirt Mgr Stephen gu bheil e follaiseach gu bheil an gnothach a' toirt buaidh air tòrr dhaoine.
"Chuir mi seo sìos air Facebook sa mhadainn agus tha na ceudan de dhaoine air a bhith a' bruidhinn mu dheidhinn, air a bhith a' cur suas na sgeulachdan aca mu dheidhinn, is tha e coltach gu bheil trioblaid mòr mòr ann", thuirt Mgr Stephen.
"Feumaidh dà rud a bhith ann. Taighean aig prìsean reusanta do dhaoine a tha ag iarraidh a bhith a' fuireach anns na coimhearsnachdan aca fhèin, agus eadar-lìon a tha spideil - a cheart cho spideil 's a tha e ann an Lunnainn, ann an Hong Kong agus ann an Singapore.
"Bidh daoine a' gluasad a-staigh, bidh daoine a' gabhail brath air na cothroman a th' ann, ach muinntir an àite, na h-òigridh, bidh iadsan air am putadh a-mach às an àite.
"Tha e a' bristeadh mo chridhe gu bheil am miann mòr aig òigridh a bhith a' fuireach anns na coimhearsnachdan aca fhèin, ach tha na coimhearsnachdan sin a' bàsachadh air sgàth cion taighean", thuirt e.
Tha buaidh mhòr air a' Ghàidhlig fhèin is air sgoiltean dùthchail cuideachd, thuirt Mgr Stephen.
Thuirt e gu bheil feum air smaoineachadh cruthachail air mar a ghabhas an suidheacheadh a leasachadh, is dh'iarr e air a' Phrìomh Mhinistear, Nicola Sturgeon, a dhol an sàs.
"Bu mhath leam fhaicinn ise a bhith ag ràdh 'seo cuspair aig a bheil ùidh is suim mhòr agamsa is tha mi a' dol a dhèanamh rudeigin mu dheidhinn'.
"Chan eil mi buileach cinnteach ciamar a ghabhas a dhèanamh, ach ma bha ise aig a' cheann, 's e deagh thoiseach-tòiseachaidh a bhiodh sin", thuirt e.


text:
- TIOTAL
- Eaglais Chaitligeach Naomh Muire, Àrasaig
- EXTERNAL ID
- GB1796_859_20_0969
- ÀITE
- Àrasaig
- SGÌRE
- Loch Abar
- SIORRACHD/PARRAIST
- INBHIR NIS: Àrasaig 's Mùideart
- LINN
- 20th Century
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10856
- KEYWORDS
- Gàidhealtachd agus Eileanan
bàrd
bàird
eaglisean
caibeilean
cladhan
uaighean
tùir
Caitligeachd
an eaglais Chaitligeach
Chaidh Eaglais Chaitligeach an Naoimh Muire ann an Àrasaig a thogail ann am meadhan an 19mh linn a chionn 's gun robh sean chaibeal na sgìre air fàs ro bheag airson a coitheanal. Tha tobhta na seann eaglais paraiste air a bheil Caibeal Naomh Maol Rubha, no seann eaglais Chill Mhaol Rubha no Chille Mhoire suidhichte anns a' chladh deas air an eaglais ùir. Tha am bàrd Gàidhlig Alasdair Mac Mhaighstir Alasdair air a thìodhlacadh anns a' chladh seo ach chan eil fhios againn càite. Chaidh an gleoc a tha air aghaidh a deas tùr na h-eaglaise a chur ann mar chuimhneachan air. Chaidh an sealladh seo den eaglais a thogail le M.E.M. Donaldson sa chiad leth den 20mh linn.
Rugadh an dealbhadair, Mary Ethel Muir Donaldson, ann an 1876 agus thàinig i don Ghàidhealtachd mu 1908. Rinn i tòrr siubhail ann an ceann a tuath agus air taobh siar na Gàidhealtachd a' sgrìobhadh agus a' togail dhealbhan. B' e Rubha Àird nam Murchan fear de na h-àiteachan a b' fheàrr leatha agus b' ann an sin a rinn i a dachaigh ann an Sanna ann an 1927.
Eadar 1912 agus 1949, sgrìobh Miss Donaldson iomadh leabhar mu eachdraidh shòisealta agus mu chleachdaidhean na Gàidhealtachd. 'S e 'Wanderings in the Western Highlands and Islands' agus 'Further Wanderings - Mainly in Argyll' as ainmeile agus tha dealbhan annta a rinn i fhèin. Chaochail i ann an dachaidh-cùraim ann an Dùn Èideann ann an 1958 agus chaidh a tìodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Am Ploc
- EXTERNAL ID
- HCD00461
- ÀITE
- Am Ploc
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an; 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12169
- KEYWORDS
- Am Ploc
bailtean beaga
eaglaisean
Sir Alasdair MacMhathain
Morair Shìophort
Caisteal Dhùn na Creige
zoomable
deilbh leudachail
Chaidh an dealbh seo dhen Phloc a thogail bho thaobh thall an Oibe, 's dòcha aig Creag nan Garadh. Chaidh baile a' Phluic a dhealbhadh mu 1794 don Mhorair Shìophort. Nuair fhuair Sir Ùisdean MacAonghais an oighreachd ann an 1808, fhuair e taighean a-seo do na daoine a chaidh an cur bhon fhearann aige. B'e iasgach agus togail bhàtaichean an teachd-a-steach a bu mhotha a bh' aca. Ann an 1851 cheannaich Sir Alasdair MacMhathain Oighreachd Loch Aillse agus beagan bhliadhnaichean an dèidh sin thog e Caisteal Dhùn na Creige a' coimhead thairis air a' bhàgh. Anns an dealbh 's e an sgoil an togalach as motha a th' air cùl nan taighean ris a' chladach. Air an fhìor làimh chlì tha an "Teampall Iarainn' (Tin) an seann Eaglais Aonaichte, a chaidh a leagail bhon uairsin
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Cunntas de Mhàl gun Phàigheadh, 1751 (Cùlaibh)
- EXTERNAL ID
- GB1796_2003_005_2
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 25 Cèitean 1751
- LINN
- 1750an
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis (stuth làmh-sgrìobhte)
- AITHNEACHADH MAOINE
- 955
- KEYWORDS
- sgrìobhainnean
cunntasan
cunntasan baile
cunntasan airgid
San sgrìobhainn seo leis a' cheann-là 25mh Cèitean 1751, tha Iain Mac an Tòisich, bàillidh agus ionmhasair a bh' ann an Inbhir Nis, a' dèanamh liosta de na 'Deficient Rents' (fiachan màil nach deach pàigheadh) na bhliadhnaichean oifigeil o Fhèill Mhìcheil 1740 gu Fèill Mhìcheil 1742.
Am measg an luchd-fiach a th' air an liostadh tha Raibeart Edwards, 'Musick Master', agus Alasdair Friseal, 'Baiker'. Tha an t-airgead gu lèir a' tighinn gu leth-cheud 's a dhà phunnd Albannach.
Tha an dealbh a' sealltainn cùlaibh na sgrìobhainn.


text:
Leòdhasaich is Hearaich a' faighinn cead geòidh a mharbhadh
Bidh cothrom aig croitearan ann an Leòdhas agus na Hearadh geòidh a mharbhadh, mar a tha iad air a bhith a' dèanamh an Uibhist.
Tha cead aca an-dràsta fo chead fharsaing a bhith ri losgadh air eòin fhiadhaich, ach cuiridh sgeama a thòisicheas as t-Earrach ris a' chead airson geòidh a-mhàin a mharbhadh.
Tha tòrr dhaoine air a bhith a' gearain mun chall a tha na h-eòin a' dèanamh, 's iad ag ithe bàrr agus feòir, 's a' gannrachadh fodair 's na talmhainn, a' toirt tinneasan do stoc.
"Tha sinne anns an aon shuidheachadh ris a' chuid as motha den eilean," thuirt Seumas MacArtair a tha na chroitear air a' Bhac ann an Leòdhas.
Sreang
"An taobh seo den eilean co-dhiù. Tha an talamh as fheàrr, tha mi a' creids', air an taobh seo den eilean, agus tha mi a' smaoineachadh gur e sin as coireach gu bheil na geòidh a' cumail na h-uiread ann an seo na tha iad ann an Ùig' 's na Hearadh 's na h-àiteachan sin. Ged a tha iad thall a sin cuideachd.
"Ach tha sinne air ar plàigheadh leotha.
"Tha mise a' dol a-mach cha-mhòr a h-uile là leis a' chù, 's tha mi a' feuchainn ris a' chùr a chur orra. Tha mi an dèidh feuchainn ri iomadach rud, agus 's e an cù as fheàrr.
"Tha mi cuideachd an dèidh sreang a chur tarsainn air na lotaichean againn - ach an aon rud mu dheidhinn sin, feumaidh na lotaichean a bhith garbh caol.
"Tha sin gan cumail air falbh, ach tha iad a-niste cleachdte ri sin fèar mar a bha ri rud sam bith eile.
"Bha iad a' bruidhinn air ann an seo an-dràsta, chan eil fhios agam cò mheud a tha iad a' smaoineachadh an àireamh a th' ann, ach bha iad a' smaointinn ma gheibh iad sìos gu mìle e, gum biodh sin an ìre mhath ceart.
"'S e an tìde a dh'innseas a bheil sin ceart, ach ma gheibh sinne sìos iad gu mìle, tha mi a' smaointinn gum bi gu leòr againn gu math toilichte."


text:
- TIOTAL
- Dà Shaighdear na Dachaigh rin obair, Dara Cogadh
- EXTERNAL ID
- PC_WGORDON_002_013
- LINN
- 1930an; 1940an
- NEACH-FIOSRACHAIDH
- W Gordon
- AITHNEACHADH MAOINE
- 30362
- KEYWORDS
- Cogadh an t-Saoghail II
An Dara Cogadh
an Dàrna cogadh
teaghlaichean
San dealbh-chamara seo chithear dà shaighdear na dachaigh no 'home guard' air an dleasdanas rèn Dàrna Cogaidh. 'S e an duine air an làimh chlì Àdhamh MacAnndrais Gòrdan, fear a bha na leifteanant ann an Gàidheil Shìophoirt agus a rinn sabaid sa Chiad Chogadh. Rugadh e ann an Goillspidh ann an Cataibh agus phòs e Anna Chamshron a bha cuideachd à Goillspidh. Às dèidh a' chogaidh chaidh iad a dh'fhuireach aig Taigh an Ord sa Bhlàr Dhubh.


text:
- TIOTAL
- Brùgh aig Eadardan
- EXTERNAL ID
- QZP40_2471_1862-1864_P301
- ÀITE
- Eadardan
- SGÌRE
- Baile Dhubhthaich
- SIORRACHD/PARRAIST
- ROS: Eadardan
- DEIT
- 1864
- LINN
- 1860an
- CRUTHADAIR
- A Jervise
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31544
- KEYWORDS
- grìogagan
cisteachan àirseachail
cladhach
àirceolas
poitean
rudan àirseachail
zoomable
Chaidh am brùgh seo a lorg faisg air Eadardan, air rèile Shiorrachd Rois nuair a bhathas a' dèanamh obair air an rèile. An dèidh cladhach faiceallach, chaidh bior-phoit chreadha a lorg. Bha tomhas tarsainn de 16 òirleach aig a' mhullach is 9 òirlich aig a' bhonn. Bha e 16 òirleach a dh'àirde. Cha robh sgeadachadh sam bith air agus bha cnàmhan loisgte is beagan umha ann.
Chaidh grìogag de ghloine ghorm a lorg cuideachd. Bha trì cuairteagan co-chearclach geala is srianag mhì-rianail bhuidhe sa ghrìogaig. A rèir traidisean, bha e air ainmeachadh na 'grìogag nathair'. Bhathar ag ràdh gu robh na grìogagan seo air an cruthachadh nuair a chuireadh dà nathair an cinn ri chèile is gun dèanadh iad siosarnaich gus am biodh builgean air a dhèanamh. Bhiodh am builgean a' fàs cruaidh mar ghloine.
Bhathar ag ràdh gu robh na grìogagan seo a' tarraing beartais is leighis.
Gheibhear an dealbh seo ann an leab. IV de 'Proceedings of the Society of Antiquaries in Scotland', 1860-1862


text:
Ma tha thu airson cuairt ghoirid a ghabhail an geamhradh seo, tha Rhona a’ moladh na Beilge. Leann math, barrachd chipshops na th’ aca san Òban – dè dh’fhaodadh a bhith na b’ fheàrr?
Tha Eòghan a’ dèanamh fiughair ris a’ chlàr ùr (agus deireannach) aig Pink Floyd – The Endless River.
Leis gu bheil ciad eadar-sgeòil an t-sreatha ùir aig BBC Alba air tighinn gu crìoch, bhruidhinn Marcas Mac an Tuairneir ris an Oll. Catrìona Miller bho Oilthigh Chailleannach Ghlaschu, air a’ chùrsa shònraichte a bha aig fìor chridhe tùs a’ phròiseict.
Pios beag breàgha air an deireadh sheachdain le Niall Gòrdan mu dheidhinn nam buadhan a tha an lùib èisteachd ris an radio.
Tha Alannah Pheutan a’ toirt sùil air a’ cho-fharpais Ghàidhlig, FilmG – na sgilean a dh’ionnsaich i agus mar a thug i buaidh oirre na beatha làitheil, cuideachd.
Tha rudeigin mòr air tachairt ann am poileataigs san Rìoghachd Aonaichte o chionn ghoirid. Dè bha siud? Reifreann? Eh?
Gach madainn nuair a dh’èireadh Calum Ailig MacFhionghuin agus dhìricheadh e a-nuas bhon chiad làr san taigh chroit aige dhan chidsin, bhiodh deasaichte dha air a’ bhòrd, am bòrd a thog e fhèin o fhiodh a gheàrr e fhèin o chraobh a leag e fhèin, bracaist mhòr thomadach.
Tha sinne aig Dàna gu math toilichte a ràdh gum bi sinn nar britheamh airson co-fharpais litreachais aig Comunn Oiseanach Oilthigh Ghlaschu.
Tha Both Fhleisginn, an sgìre air taobh sear Loch Nis, ainmeil airson dà rud: an taigh, a bha le Aleister Crowley, a cheannaich Jimmy Page o Led Zeppelin, agus an sgioba iomain leis an ainm sin.
Sa chiad artaigil aige do Dhàna, tha Niall Gòrdan ag innse dhuinn beagan mu na dòighean anns a bheil e fhèin air ionnsramaidean ciùìl ionnsachadh, ’s e a’ cur ceist oirnn: dè cho cudromach ’s a tha tàlant nàdarra?


text:
Innleadair
Is e a tha ann an Innleadair neach proifeiseanta a tha ri Innleadaireachd. Is ann an innleadaireachd a tha an gnìomh agus am proifeisean a bhitheas ri dealbhadh de uidheam, acfhuinn neo obraichean, stèidhichte air prionnsabalan saidheans, agus ro-dhearbhta le rìomhaireachd. Air barrachd dealbhadh bithidh innleadairean ag obair mar manaidsearan air pròiseactan innlichidh, neo a ruithe pròiseasan innlichidh
An iomadh dùthaich tha an stoidhle de "Innleadair" dìonta - a' ciallachadh nach faod duine sam bith a chantainn gu bheil e na h-innleadair mur eil barantas innleadaireachd aige.
Anns an Èirinn, mar a tha air feadh Eòrpa ach am Breatuinn a-mhàin, is e stoidhle dìonta a tha ann an innealtoir. Chanar "Innealtoir Proifeasanta" ris a tha air cosnadh ceum oilthigh ann an sgoil-innleadaireachd. Nuair a bhitheas an t-innleadair òg air a bhith ri innleadaireachd aig inbhe freagarrach airson trì bliadhna, faodaidh esan a chuir a fhèin air adhart airson lèirmheas agus, ma bhios an lèirmheas fàbharach, thèid a chlàradh mar Innealtoir Chairte.
Anns an Rìoghachd Aonaichte, chan eil "innealtoir" neo "innleadair" na stoidhle dìonta idir. Faodaidh do neach sam bith a chumail a mach gur e innleadair a tha ann, ged 's a tha "Innleadair Chairte" na stoidhle dìonta riutha a tha air dol fo lèirmheas agus air clàradh le Comhairle Innleadaireachd na Rìoghachd Aonaichte. Anns an t-samhradh de 2007 ghluais Riaghaltas na Sasainn nas dlùth ri suidheachadh na h-Èireann, nuair a thòisich iad a chuir an stoidhle "innleadair proifeiseanta" air innleadairean le ceum an innleadaireachd.


text:
Teaghlach
Ma shireas sibh "teaghlach" ann an bith-eòlas, faic Teaghlach (bith-eòlas).
'S e buidheann dhaoine a tha a' fuireach còmhla no aig a tha ceanglaichean fala a tha ann an teaghlach.
Seòrsaichean theaghlaichean[deasaich | deasaich an tùs]
Tha trì seòrsaichean teaghlaich ann: teaghlach niùclasach, teaghlach leudaichte agus teaghlach le pàrant singilte.
Tha teaghlach niùclasach a' ciallachadh athair, màthair agus aon no tuilleadh phàistean, bràthair agus piuthar a' fuireach còmhla.
Tha teaghlach leudaichte a' ciallachadh athair, màthair, clann, seann-phàrantan, uncailean, antaidhean, co-oghaichean agus mar sin sìos. Faodaidh iad uile fuireach còmhla, ach am bitheantas chan eil ach an teaghlach niùclasach a' fuireach anns an aon àite, agus tha an teaghlach leudaichte nas sgaoilte.
Tha teaghlach le pàrant singilte fear far a bheil dìreach aon de na phàrantan a' fuireach còmhla leis a' chlann.


text:
Asunción
Tha Asunción[1] na phrìomh-bhaile Pharaguaidh. 'S e Nuestra Señora Santa María de la Asunción a t-ainm oifigeil a tha air, ainm Spàinnteach a tha a' ciallachadh: Our Lady, Holy Mary of the Assumption. Mar sin dheth tha far-ainm eile air: Màthair nam bailtean. Tha Asunción na laighe ann an iar-dheas na dùthcha air bruach an Abhainn Paraguay.
Daoine Ainmeil[deasaich | deasaich an tùs]
- Augusto Roa Bastos: (1917 -2005) Sgrìobhadair ainmeil
Bailtean Co-cheangailte[deasaich | deasaich an tùs]
- Bogotá
- Buenos Aires
- Campinas
- Caracas
- Curitiba
- Chiba
- Chimbote
- Eabhraig Nuadh, Eabhraig Nuadh
- Iquique
- La Paz
- La Plata
- Madrid
- Meagsago
- Miami
- Posadas
- Puebla
- Resistencia
- Santa Cruz de la Sierra
- São Paulo
- Taipei
- Trujillo
Iomraidhean[deasaich | deasaich an tùs]
- ↑ Atlas Sgoile Oxford le Stòrlann Nàiseanta, Oxford University Press (2010)


text:
Dragh mu ghearradh sheirbheisean-adhair
30 Am Faoilleach 2013 Ùraichte aig Ùraichte aig
Tha draghan air nochdadh am measg mhuinntir Uibhist mu mar a dh'fhaodadh gearraidhean ann an seirbheisean-adhair buaidh a thoirt air seirbheisean slàinte.
Tha Comhairle nan Eilean Siar am beachd an t-seirbheis-adhair eadar Beinn nam Fadhla agus Steòrnabhagh a lùghdachadh bho chòig làithean gu trì san t-seachdain.
Ach tha muinntir Uibhist son faighinn a-mach na bhiodh seo a' ciallachadh do dhaoine a tha a' cleachdadh nam pleanaichean airson faighinn chun an ospadail ann an Steòrnabhagh.
Tha Catriona NicIlleathain ag aithris.


text:
Nighean òg a' slaodadh bhana a h-athar
3 An Gearran 2012 Ùraichte aig Ùraichte aig
Dh'fhaodadh gu bheil i fhathast san sgoil agus tha i ag ionnsachadh gruagaireachd - ach, tha i cuideachd aithnichte mar an nighean as làidire ann am Breatainn.
Sin an tiotal a fhuair Bronwyn Nic an Tàilleir à Cùl Lodair as dèidh dhi 4 buinn òir a chosnadh aig farpais togail cuideim nàiseanta an-uiridh.
Tha Bronwyn, a tha 16, a' dèanamh deiseil airson an ath fharpais aice - agus Geamachan Oilimpigeach Rio de Janeiro ann an 2016.


text:
Gearainnean mu obair-càraidh sna Bàigh
Tha draghan air nochdadh anns na Hearadh mun obair-chàraidh a tha a' chompanaidh SSE a' dèanamh air loidhnichean-dealain Sgìre nam Bàgh.
Dh'fhailich an gineadair a chuir SSE an sàs grunn thursan, a' fàgail mòran gun chumhachd an dealain.
Chuir Fear-cathrach Chomhairle Coimhearsnachd Cheann a Tuath na Hearadh, Iain MacLeòid, a' cheist carson a tha an obair-càraidh ga dèanamh mun àm seo den bhliadhna.
Thuirt SSE gun robh e cudromach gun deadh an obair seo a dhèanamh gus an seasadh an t-siostam fad mìosan a Gheamhraidh.
Thuirt iad cuideachd gun robh iad duilich gun deach an dealan dheth.


text:
Naidheachdan 11:00m
1 An t-Sultain 2014 Ùraichte aig Ùraichte aig
Tèarainteachd
Bheir Daibhidh Camshron fiosrachadh do Thaigh nan Cumantan feasgar mu phlana airson leudachadh air laghan ceannairc. Tha còmhradh a' dol eadar an dà phàrtaidh ann an Riaghaltas na Co-bhanntachd mun chunnart bho radaigich Ioslamaich. Tha na Libearalaich Dheamocratach a' ceasnachadh a bheil cuid de na molaidhean laghail.
Ashya King
Tha pàrantan a' ghille bhig à Breatainn, Ashya King, mu choinneimh cùirt ann an Madrid an-dràsta agus coltas ann gun tèid an tilleadh dhan Rìoghachd Aonaichte. Chaidh an cur an grèim anns an Spàinn Disathairne an dèidh dhaibh an gille beag, a tha còig bliadhna de dh'aois, agus air a bheil aillse eanchainn, a thoirt a-mach às an ospadal ann an Southampton gun chead dotair. Tha na pàrantan ag ràdh nach robh iad riaraichte leis an seòrsa leigheas a bha e a' faighinn.
Ugràin
Thuirt Ministear Cèin na Ruis, Sergei Lavrov, nach cuir Moscow armachd an sàs air taobh sear na h-Ugràin. Thuirt e gum feum an t-sabaid sguir agus prìomhachas a thoirt do chòmhraidhean a tha a' tòiseachadh an-diugh. Bidh riochdairean na h-Ugràin agus na Ruis, na reubaltaich a tha a' taobhadh ris an Ruis, agus sgioba de luchd-faire eadar-nàiseanta a' coinneachadh ann an Minsk, prìomh-bhaile Belarus.
Referendum
Tha an dà thaobh anns an iomairt ro referendum na h-Alba a' cur an cuimhne dhaoine, nach eil air a' chlàr-bhòtaidh, gum feum iad sin a dhèanamh. Cha bhi cead aig duine, nach eil air a' chlàr ro meadhan-oidhche an ath-oidhche, air bhòtadh san referendum air an 18mh là den mhìos.
Roinn a' bhidhe 's na dibhe
Tha rannsachadh ùr ag ràdh gum faodadh suas ri 10,000 cosnadh ùr a bhith ann an gnìomhachas a' bhidhe 's na dibhe ann an Alba thairis air còig bliadhna. Tha an sgrùdadh do Bhanca na h-Alba ag ràdh gu bheil dà thrian de chompanaidhean am beachd tuilleadh luchd-obrach fhastadh ro 2019, agus iad ag amas gu sònraichte air margaidhean agus luchd-cleachdaidh thall-thairis.


text:
- TIOTAL
- Ailean nan Creach
- EXTERNAL ID
- WHA_VD2_02FI_GA
- ÀITE
- Loch Abar
- SIORRACHD/PARRAIST
- INBHIR NIS
- DEIT
- 1995
- LINN
- 1650an
- CRUTHADAIR
- West Highland Animation bho sgeulachdan traidiseanta
- NEACH-FIOSRACHAIDH
- West Highland Animation
- AITHNEACHADH MAOINE
- 3306
- KEYWORDS
- Cùltar
Beul Aithris
Dealbhan bheò
clann
Eachdrachail
creachadan
taghairm
cait
ealaisean
bhideo
bhideothan
Fhuair Ailean nan Creach cliù airson nan seachd creachan brùideil is an-iochdmhor a rinn e. Aon latha, chuir e roimhe gun dèanadh e deas-ghnàth pàganach nach cleachdar mòran leis an ainm 'an taghairm' a' cur cat an cràdh a chum 's gun tarraing e ainmhidh Lochabair a bha na chat tomadach. Cha do dh'obraich am plana seo mar a bha e an dùil oir bha uiread de ghràin aig a' chat air Ailean is gun tug e air na seachd eaglaisean a thogail gus an t-aithreachas aige shealltainn.
Chaidh am fiolm seo a dhèanamh ann am modh 'geàrr-a-mach' 2D dathte le cloinn bho Aonad Gàidhlig Mhòrair airson na Sreath 'Gàidhlig Gu Leòr' a chaidh a chraobh-sgaoileadh air 'Dè a-Nis?' le BBC Alba ann an 1996. Chaidh an ceòl a sgrìobhadh, a dheasachadh agus a chlàradh gu h-àraidh airson an fhiolm le Ailean MacEanraig. Chlàr a' chlann na pàirtean labhairt.
Air a dhèanamh le: Jamie Milligan, Donna NicEachearn, Lianne Stiùbhart, Colin MacDhòmhnaill, Kathleen MacNeil, Christina McPherson, Peter de Frenes, Ashley McGee, Kirsty MacDonald, Joe de Fresnes, Becky McGee, Thomas Chulow.
Taing gu: Collette Grigor, Flora Lawrie, John Storey, Christy MacIntyre, Margaret Ann Elder, Catriona NicIlledhuibh, Màiri NicArtair, Iseabail Mhoireach, Anndra Wiseman, Mairi Mhoireasdan, Sandra Cheanadach.
Cèol le: Alan Henderson.
Taic airgid bho: C.T.G.; Scottish Arts Council; C.N.A.G.; Roinn na Gaidhealtachd; Lochaber Arts agus Lochaber Leader.
Stiùiriche agus Riochdaire: Leaslaidh NicCoinnich
Ard-Riochdairean: Eilidh Crossan agus Donnie MacLeoid


text:
- TIOTAL
- Eaglais an Naomh Mairead, Drochaid Ruaidh
- EXTERNAL ID
- HC_PLANNING_06_043_0014
- ÀITE
- Drochaid Ruaidh
- SGÌRE
- Loch Abar
- SIORRACHD/PARRAIST
- INBHIR NIS: Cill Mo Naomhaig
- DEIT
- 10 Dàmhair 1980
- LINN
- 1980an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 15350
- KEYWORDS
- eaglaisean
togalaichean
naoimh
creideamhan
caitligeachas
Tha Drochaid Ruaidh suidhichte far a bheil na h-aibhnichean Ruadh agus Spiothan a' coinneachadh. Leudaich am baile anns na 1920an airson àite-còmhnaidh a thoit dha luch-obrach air Pròiseact Loch Abair a bha ag obair air damaichean agus tunailean dealan-uisge san sgìre. Bha Eaglais Chaitligeach an Naomh Mairead, a chaidh a thogail ann an 1929, cuideachd dha luchd-obrach Pròiseact Loch Abair. Tha an Eaglais coisrigte dhan Naomh Mairead a bha na Banrigh agu bean Chaluin A Chinn Mhòir (Calumm III, Rìgh nan Albannach). Bhathas ag ràdh gun do dh'atharraich a buaidh, tro a naomhachd pearsanta, carthannas agus ath-leasachadh cràbhach, an duine aice gu bhith na dhuine math agus cràbhach


text:
Naidheachdan 11:00m
24 Am Faoilleach 2013 Ùraichte aig Ùraichte aig
An Camshronach
Choinnich Dàibhidh Camshron ri ceannardan Eòrpach eile an-diugh airson a' chiad turas bho gheall e referendum air am bu chòir dhan Rìoghachd Aonaichte fuireach anns an EU. Dh'innis am Prìomhaire do Forum Eaconomach na Cruinne ann an Davos san Eilbheis gum feum na dùtchanannan mòra dèiligeadh ris na fiachan a tha orra, agus gum feum an Roinn Eòrpa barrachd farpais a dhèanamh ann an saoghal a tha a' sìor atharrachadh.
Referendum Eòrpach
Thuirt Ministear na h-Eòrpa, Dàibhidh Lidington, gum bi fiosrachadh mionaideach anns an ath-mhanifesto Tòraidh mun dòigh san obraich a' phàrtaidh aonta às ùr air ballrachd Bhreatainn anns an Aonadh Eòrpach mus biodh referendum ann, ann an 2017, air àite na rìoghachd anns an EU. Dh'aidich e gum faodadh, a rèir 's na thachras ann an referendum neo-eisimeileachd na h-Alba an ath-bhliadhna, Alba a bhith a' gabhail ballrachd san EU fhads a bhiodh na bhiodh air fhàgail den Rìoghachd Aonaichte, a' tighinn a-mach às an aonadh.
IMF
Thuirt Àrd Oifigeach na Maoin Airgid Eadar-nàiseanta, Olivier Blanchard, gum feum Riaghaltas Bhreatainn gabhail an air socair le gearraidhean agus cùmhnadh airgid mura tig piseach air an eaconomaidh a dh'aithghearr. Thuirt Mgr Blanchard gun toir am buidseat sa Mhairt deagh chothrom dhan t-seansalair beachdachadh air sin.
In-imirich
Thuirt Àrd Inspeactor na h-In-imiriche nach eil leisgeul sam bith ann airson 16,000 do chùisean ris nach do dhèilig Buidheann nan Crìochan a-riamh. Tha cuid de na tagraidhean, bho dhaoine a tha ag iarraidh tighinn a Bhreatainn còmhla ri mnathan neo na fir, a' dol air ais còrr is deich bliadhna. Chaidh cead a dhiùltadh do 14,000 dhiubh sin, a dh'iarr an dèidh sin air Buidheann nan Crìochan sùil eile a thoirt air an iarrtas. Thuirt Ministear na h-In-imiriche, Mark Harper, gur e iarrtas neo-fhoirmeil a rinn na daoine sin agus gum bu chòir dhaibh a bhith air a dhol tron phròiseas oifigeal.
NHS
Cuiridh Riaghaltas na h-Alba muillean not eile ri fasdadh tuilleadh consultants a bhios ag obair aig roinnean tubaist 's èiginn anns na h-ospadail. Tha bùird NHS ag innse gu bheil barrachd dhaoine ag iarraidh cobhair mheidiceach leis na th' ann de flu, norovirus agus tinneasan eile aig an àm seo den bhliadhna. Tha ministearan an riaghaltais agus dotairean ag obair air plana èiginn an-dràsta mu choinneimh sin.


text: Uill ghabh mi na sraidean orm a-nochd gus dealbhan a thogail. Bha mi air a bhith a' toirt suil air grunn bhidoean air Youtube a tha a thoirt comhairle dhut air de an doigh as fhearr gus deisearas nas fhaide a chur air doigh le camera. Gu ruige seo cha do chleachd mi dada a bharrachd air na “suidheachadhan” seachad air fhein-fhocas agus spors. Uill a-nochd d'fheuch mi na chunnaic mi air youtube agus feumaidh mi aideachadh gun robh mi toilichte leis an toradh tighinn as a' ghnothaich as deidh an sgriob air na sraidean a bha siud. Seo gurn dealbhan dhut – Inbhir Narann air an oidhche.


text:
25 an Giblean
'S e 25 an Giblean an 115mh latha dhen bhliadhna a rèir a' Mhìosachain Ghriogaraich (116mh ann am bliadhna-leum). Tha 250 latha air fhàgail gus deireadh na bliadhna.
Susbaint
TachartasanDeasaich
BreitheanDeasaich
- 1599 - Oilbhear Crombail
- 1940 - Al Pacino, ann an Eabhraig Nuadh. Actair às na Stàitean Aonaichte.
- 1945 - Björn Ulvaeus, ann an Göteborg. Ceòladair às an t-Suain.
- 1947 - Johan Cruyff, ann an Amsterdam. Cluicheadair ball-coise às na Tìrean Ìsle.
- 1972 - Sofia Helin, ann an Örebro. Actair às an t-Suain.
BàsanDeasaich
- 1744 - Anders Celsius, ann an Uppsala reul-eòlaiche, fiosaigiche agus matamataigear às an t-Suain.
- 1996 - Iain Latharna Caimbeul, ann an Earra-Ghàidheal. Neach-clàraidh de bheul-aithris air a' Ghàidhealtachd agus na h-Eileanan Siar leis a' chiad chuid de innealan-clàraidh a bha a-riamh ann tràth san 20mh linn.


text:
Ma chaill sibh na h-Oscaran a-raoir, na gabh dragh – sa phìos seo, tha sinn a’ toirt sùil air na thachair aig precursor nan Duaisean FilmG.
Bha an t-uisge a’ dòrtadh air Los Angeles a-raoir – “a bit squishy on the carpet”, mar a thuirt Benedict Cumberbatch, a’ buannachadh na duaise airson an duine as Breatannaiche san t-saoghal. Cha do chuir an droch aimsir stad orra idir, ge-tà. Mar a bhiodh dùil, bha an oidhche làn aodaich spaideil agus òraidean fada. Seo agaibh na thachair nuair a bha sinn nar cadal:
Fear an taighe ùr
An-uiridh, bha Ellen DeGeneres a’ stiùireadh na cuirme agus a’ togail selfies gach còig mionaidean. Ann an 2013, bha Seth MacFarlane againn, leis an òran phianail a ghabh e mu bhroillich nam bana-chleasaichean. Am bliadhna, b’ e cuideigin nach aithne dhomh, air a bheil Niall Pàdraig Hearach, a bha air an àrd-ùrlar. A rèir coltais, bha e ann am prògram ainmeil, How I Met Your Mother.
Nope, chan eil na mise.
Na Cleasaichean as fheàrr
Cha do chuir e iongnadh air duine sam bith nuair a bhuannaich Eddie Redmayne agus Julianne Moore an dà dhuais mhòr a-raoir. Chluich an dithis aca caractairean a tha a’ strì le tinneas – alzheimers ann an Still Alice, agus motor neuron disease ann an The Theory of Everything – ach tha cuid den bheachd gur e bliadhna caran lag a bh’ ann a thaobh actairean.
Bha Redmayne air leth math a’ cluich an àrd-ollamh Stephen Hawking agus a rèir an luchd-sgrùdaidh (chan eil Still Alice ri fhacinn ann an Alba fhathast) bha Moore gu math comasach, mar as àbhaist, mar acadaimigeach eile, Dr. Alice Howland. Nan robh farpais ann idir dhi, bhiodh sin a’ tighinn bho Marion Cotillard ann an Two Days, One Night. Bhuannaich Cotillard Oscar ann an 2007 airson La Vie En Rose, sgeulachd bheatha an seinneadair Fhrangaich, Édith Piaf – agus ise an aon chleasaiche a bhuannaich an Oscar airson fiolm ann an Fraingis.
Nuair a bhuannaich Patricia Arquette an duais aice airson Boyhood, ghabh i an cothrom iomradh a thoirt air a’ bheàrn phàighidh eadar fir agus boireannaich. Thug JK Simmons, a bhuannaich airson Whiplash, comhairle dhuinn bhon àrd-ùrlar – bu chòir dhuinn fòn a chur gu ar pàrantan na bu trice, thuirt e.
Cha deach cleasaichean bhon fhiolm Selma a mholadh airson Oscar sam bith, ach fhuair Oprah Winfrey bhon fhiolm sin rudeigin buileach nas fheàrr.
Bha marigolds dearga air Lady Gaga.
Bha Jared Leto a’ coimhead coltach ri Ìosa, nan robh Ìosa san fhiolm The Wedding Singer.
Cha robh duine sam bith ann le eala orra am bliadhna. Sin e, really.
Dè tha seo a’ ciallachadh airson nan Duaisean FilmG?
Mar a tha cuirm nan Golden Globes na ro-ruithear do na h-Oscaran, ’s ann mar sin a tha na h-Oscaran do chuirm nan Duaisean FilmG.
Leis nach deach an oidhche cho math do Niall Pàdraig Hearach, bidh an Niall eile le trì ainmean, Niall Iain Dòmhnallach, an dòchas gun tèid cùisean na b’ fheàrr dhasan nuair a thig an latha mòr. Gu fortanach, bidh taic aice bho Fiona NicCoinnich, agus cha bhi aige ri sgeidse a dhèanamh na Y-fronts – cho fad ’s a s’ aithne dhuinn, co-dhiù.
B’ e deagh oidhche a bh’ ann do dh’fhiolmaichean ann an cànanan coimheach, le moladh airson Marion Cotillard agus duais airson Ida le Pawel Pawlikowsky. Deagh shamhla do na h-Ìlich am bliadhna, dh’fhaoidte?
Bhuannaich am fiolm Whiplash duais no dhà, cuideachd – sgeulachd mu dè cho chruaidh agus ainneartach ’s a tha cùisean do dh’oileanach ciùil. A bheil an t-àm ann mu dheireadh thall airson an fhiolm Ghàidhlig a tha air a bhith ann am pre-production fad bliadhnaichean, am fly-on-the-wall exposé de dhòighean teagaisg nam fèisean, Am Bodhran Brùideil?
Cò aig a tha fios – chì sinn na thachras aig cuirm nan Duaisean FilmG air 27 Am Màrt ann an Glaschu. San eadar-ama, faodaidh sibh na fiolmaichean fhaicinn aig làrach-lìn FilmG.


text:
Tha mòran phrògraman sgrìobadh dàta air an eadar-lìon. Tha cuid de na h-innealan sin freagarrach airson luchd-cleachdaidh neo-theicnigeach, luchd-obrach saor-thoileach, agus luchd-foghlaim, ged a tha an fheadhainn eile mar roghainn ro làimh de ghnìomhachasan, bhrandaichean mòra agus gnothachasan. Tha WebHarvy na bathar-bog sgapadh dàta cuibheasach ùr a dh'fhaodas fiosrachadh a ghluasad gu fèin-obrachail bho ìomhaighean, puist-d, teacsaichean agus URLan. Bidh an freeware seo a 'sàbhaladh na h-ùine agad le bhith a' toirt seachad dàta agus a 'toirt seachad an t-susbaint ann an cruthan eadar-dhealaichte. Tha WebHarvy furasta inneal a chleachdadh a tha a 'tòiseachadh a' sgrìobadh taobh a-staigh diogan. Bidh e a 'tarraing dàta bho dhiofar dhuilleagan lìn stèidhichte air na faclan-luirg agad agus ga shàbhaladh ann an cruthan furasta a ghabhas an cleachdadh agus a ghabhas leughadh - freeware report mysql. Tha cuid de na roghainnean as inntinniche air an ainmeachadh gu h-ìosal:
1. Eadar-aghaidh Point agus Cliog
A bhith nad chraobh-lìn lèirsinneach , tha eadar-aghaidh puing agus cliog air WebHarvy gus nach fheum thu sgriobtaichean agus còdan a sgrìobhadh fhad 'sa tha thu a' sgrìobadh an dàta agad. A bharrachd air an sin, faodaidh tu am brabhsair agad a chleachdadh gus siubhal air diofar dhuilleagan lìn agus tagh am fiosrachadh a thèid a sgrìobadh le cliog lucha. Tha WebHarvy air aon de na glè bheag innealan sgrìobadh dàta sin a tha a 'gealltainn toraidhean càileachd agus nach cosg thu dad.
2. Scrape bho iomadh duilleag lìn
A 'cleachdadh WebHarvy, faodaidh tu dàta a sgioblachadh gu furasta bho dhiofar dhuilleagan lìn mar liostaichean bathair, stòr air-loidhne, seòlaidhean post-dealain, làraich naidheachdan, portan siubhail, msaa. Tha an inneal seo, chan e a-mhàin a 'tarraing fiosrachadh ach cuideachd ga dhèanamh furasta dhut craoladh a dhèanamh air do làrach-lìn agus a bhith a' leasachadh a rangachadh ann an toraidhean nan einnseanan rannsachaidh.
3. Scraping Roinn
Le WebHarvy, faodaidh tu a-nis sgrìobadh fiosrachadh bhon liosta cheanglaichean a dh'fhaodadh leantainn air duilleagan coltach no liosta de làrach. Ann am faclan eile, is urrainn dhuinn a ràdh gun urrainn dhut WebHarvy a chleachdadh gus dàta a tharraing bho làraichean stèidhichte air roinnean leithid Amazon agus eBay gun a bhith a 'cur an aghaidh càileachd. A thuilleadh air an sin, tha an inneal furasta seo a 'roinn an dàta a chaidh a sgrìobadh gu diofar fo-roinnean.
4. Luchdaich sìos Dealbhan
Is e a bhith a 'tional dàta bho dhealbhan aon de na prìomh dhuilgheadasan a tha sinn a' coimhead air na làithean sin. Le WebHarvy, faodaidh tu dealbhan a luchdachadh sìos aon uair 's gu bheil iad air an sgrìobadh gu lèir no gu ìre ris an dreach cruaidh agad. Bidh an inneal seo a 'briseadh ìomhaighean gu fèin-obrachail air duilleagan lìn eadar-dhealaichte agus làraichean e-malairt.
5. Lorgadh pàtrain uidheam
Tha an inneal seo eadar-dhealaichte bho phrògraman àbhaisteach dàta àbhaisteach oir tha WebHarvy comasach air pàtrain dàta a lorg gu fèin-obrachail air duilleagan eadar-lìn eadar-dhealaichte. Tha e a 'ciallachadh nach fheum thu dàta a bhriseadh a-mach à làraichean prìsean agus seòlaidhean puist-d. Tha sin air sgàth 's gum bi WebHarvy a' suidheachadh gach rud dhut agus a 'comharrachadh roinnean agus pàtrain an dàta a chaidh a sgrìobadh gu fèin-obrachail.
6. Sgrìobhadh stèidhichte air faclan-luirg
Eu-coltach ri seirbheisean sgrìobadh àbhaisteach eile, tha WebHarvy a 'dèanamh sgrìobadh stèidhichte air prìomh fhacal airson a chleachdaiche. Tha e a 'ciallachadh ma tha thu airson fiosrachadh a tharraing bho dhuilleagan lìn stèidhichte air na faclan-luirg aca, faodaidh tu na roghainnean WebHarvy atharrachadh agus leig leis an inneal a dhreuchd a choileanadh. Thèid dàta a thoirt bho làraich-lìn gun a bhith a 'cur dragh air na faclan-luirg agad, agus tha e an-còmhnaidh saor bho mhearachd.
7. Aithris riaghailteach
Tha e sàbhailte a ràdh gu bheil WebHarvy na roghainn math dha Kimono Labs agus Import. io. Tha an freeware seo a 'leigeil leat na freagairtean cunbhalach a chur an gnìomh air dàta teacsa agus HTML agus dàta sgrapes dhut gun a bhith a' cur an aghaidh càileachd.


text:
Naidheachdan 11:00m
20 An Lùnasdal 2014 Ùraichte aig Ùraichte aig
Foley
Thuirt Rùnaire nan Dùthchannan Cèin, Philip Hammond, nach cuireadh e iongnadh air ged a b' e Breatannach a rinn, a rèir choltais, murt air fear-naidheachd Aimearaganach. Chuir ceannairich Ioslamach bhidio air-loidhne agus iad a' cur a' chinn far duine, 's iad ag ràdh gur esan Seumas Foley, a chaidh a chur am bruid ann an Siria ann an 2012. 'S e cainnt Bhreatannach a tha aig an duine a rinn am marbhadh. Tha a' bhuidheann Ioslamach, IS, ag ràdh gur e dìoghaltas a tha sin airson ionnsaighean Aimearaganach orrasan. Thuirt Mgr Hammond gur fhada bho bha riaghaltas ag aithneachadh cunnart bho Bhreatannaich a tha a' tionndadh gu ceannairc Jihad, agus tha am Prìomh Mhinistear, Daibhidh Camshron, a' fàgail a shaor-làithean airson coinneamhan a chumail aig Sràid Downing.
Referendum
Canaidh na Làbaraich an-diugh gun dèanadh neo-eisimeileachd cunnart dhan BhBC an Alba, le buaidh air cosnaidhean agus prògraman, 's iad ag ràdh gun cailleadh luchd-amhairc mòran de na prògraman a tha a' còrdadh riutha. Air an taobh eile dhen deasbad, tha Riaghaltas na h-Alba ag ràdh gun toireadh iad atharrachadh air an lagh gus am biodh cothrom nas fheàrr aig boireannaich air cosnadh aig àrd-ìre ann an dreuchdan poblach.
Gàsa
Thuirt Hamas gun deach bean agus leanabh fear de na commandairean aca a mharbhadh le ionnsaigh a thug itealan cogaidh Israelach air Gàsa. Tha Isreal ag ràdh gu bheil Hamas air còrr is 70 rocaid a losgadh orra on a bhrist an fhois-fhòirneart an-dè.
Missouri
Ghabh ceudan dhaoine pàirt ann an togail fianais ann am baile Ferguson ann an Missouri anns na Stàitean Aonaichte an dèidh dha na poilis an dàrna duine dubh a mharbhadh. Thuirt na poilis gun do rinn an duine mèirle agus gun robh e a' maoidheadh orra le sgian, anns an aon sgìre san deach deugaire dubh eile, Mìcheal Brown, a mharbhadh bho chionn faisg air cola-deug nuair a loisg poilis airsan.
Bochdainn
Thèid innse do cho-labhairt ann an Dùn Èideann an-diugh gu bheil nas lugha dhaoine beò ann am bochdainn ann an Alba na tha anns a' chòrr den Rìoghachd Aonaichte. Ach thàinig àrdachadh air an àireamh dhachannan ann an Alba a tha fon ìre bith-beò as lugha ris am biodh dùil. Rinn oilthighean bho air feadh Bhreatainn an sgrùdadh, am fear as motha riamh air bochdainn.
Barraigh
Tha comhairliche a' gearain nach d' fhuair pàrant ann am Barraigh èisteachd chothromach nuair a dhiùlt Comhairle nan Eilean Siar cead dhi a clann a ghluasad à Sgoil Bhàgh a' Chaisteil gu Sgoil Eòlaigearraidh. Tha Dòmhnall Manford mì-thoilichte mun dòigh san do dhèilig comataidh ath-thagraidh nan sgoiltean ri Kerry Ann NicLeòid. Thuirt a' Chomhairle gun deach innse dhan phàrant ro-làimh mar a dh'obraicheadh an èisteachd, gun robh cothrom ann a' chùis a mhìneachadh agus ceistean fhaighneachd, agus gun deach ùine gu leòr a thoirt dhi sin a dhèanamh.


text:
- TIOTAL
- Stèisean Poilis, Caol Loch Aillse
- EXTERNAL ID
- HCD00181
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11909
- KEYWORDS
- stèisean poilis
baile
Caol Loch Aillse
Bha stèisean a' phoilis ann an Caol Loch Aillse air Sràid Choinnich, far a bheil Rathad a' Phluic an-diugh, faisg air Rathad na h-Eaglaise. Chaidh taigh prìobhaideach a dhèanamh den togalach (Taigh Arden) an dèidh dhan stèisean poilis gluasad gu togalach air a thogail an aon ghnothaich nas fhaide shuas an rathad
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Sìm, am Morair Mac Shimidh
- EXTERNAL ID
- QZP40_159_734
- DEIT
- 1874
- LINN
- 1870an
- CRUTHADAIR
- William Hogarth
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30977
- KEYWORDS
- Morair Mac Shimidh
Sìm Friseal
morairean
Na Seumasaich
Cùil Lodair
cinnidhean
cur gu bàs
Sìm Friseal, am Morair Mac Shimidh (1667-1747). Dh' fheuch Sìm Friseal ri tiotal Mhic Shimidh fhaighinn dha fhèin le bhith a' toirt air a' bhanntrach, Baintighearna Amelia NicShimidh, a phòsadh an aghaidh a toil ann an 1697. Goirid an dèidh sin theich e dhan Roinn Eòrpa far an do thionndaidh e chun a' chreideimh Chaitligich agus rinn e suas ri cùirt nan Seumasach.
A dh'aindeoin sin dh'fhuirich e air falbh bhon t-sabaid ann an aramach nan Seumasach ann an 1715. Bhon rinn e seo, agus a bha e 'dìleas' dhan chrùn, fhuair e maitheanas airson nan droch rudan a rinn e roimhe. Rinn e iomadh srì lagha gus an d'fhuair e an tiotal 11mh Mhorair Mac Shimidh mu dheireadh ann an 1733.
Chaidh e an sàs còmhla ri na Seumasaich ann an 1745 agus an dèidh Chùil Lodair chaidh a chur an grèim agus a chur fo chasaid ann an Lunnainn. Chaidh a chur gu bàs airson Àrd Bhrathadh air an 9mh dhen Ghiblean 1747 aig aois 80. B' e an duine mu dheireadh a fhuair bàs ann an Sasainn le bhith air a dhi-cheannadh. An dèidh sin thug an Crùn air falbh an oighreachd agus na tiotalan bhon teaghlach.
Chaidh an ìomhaigh seo a thoirt à dealbh le Uilleam Hogarth ann an 'A History of the Scottish Highlands, Highland Clans and Highland Regiments vol. 1' deasaichte le Iain S. Keltie


text:
CalMac gu Cearrara
Gabhaidh Caledonian Mac a' Bhriuthainn thairis seirbheis aiseig Eilein Chearrara ann an Latharna bho thoiseach na h-ath-mhìos.
Tha an cùmhnant airson na seirbheis ga chur an lùib a' chùmhnant mhòir a th' aig CalMac mar thà airson aiseagan eile a' chosta an iar.
Bidh an duine a tha air a bhith a' ruith aiseig Chearrara fad còrr air 20 bliadhna, Donnchadh MacEachainn, a-nis ag obair dha CalMac, còmhla ris an triùir de sgioba a bh' aige.
Thèid am bàta aigea-san, an Gylen Lady, a chleachdadh treis eile, gus an tig bàta ùr a tha ga thogail ann an Sealtainn dhan t-slìghe nas fhaide den t-Samhradh.


text:
Slighe baidhsagail a' Ghlinne Mhòir deiseil
Chaidh crìoch a chur air slighe baidhsagail a' Ghlinne Mhòir le Ministear na Còmhdhail, Derek MacAoidh a' cur fàilte air an naidheachd ann an Inbhir Nis.
'Se an t-slighe eadar an Gearasdan agus Inbhir Nis am pìos mu dheireadh de Shlighe Chaledonia, agus tha Còmhdhail na h-Alba air còrr is £3m a chosg air.
Tha an t-slighe a' cleachdadh rathaidean beaga ionadail, slighean ri taobh a' Chànail Chaileanaich agus rathaidean coille a' ciallachadh gum faod luchd-baidhsagail an A82 a sheachnadh ann am mòran sgìrean.
Rothaireachd
Tha Lìonra Nàiseanta na dùthcha air a bhith dol son 20 bliadhna agus a-reir Iain Lauder bho Sustrans, tha an t-slighe seo làn sheallaidhean brèagha agus bu chòir dhith luchd-turais agus sluagh na sgìre a thàladh thuice.
Thuirt Neach-gairm Comhairle na Gàidhealtachd, Iseabail NicCalluim gu bheil rothaireachd air fàs gu mòr mar spòrs air feadh Alba, agus nach fhaighear nas fheàrr son slighean baidhsagail na air a' Ghàidhealtachd.
"Bidh Slighe a' Ghlinne Mhòir na buannachd leis gun toir e luchd-baidhsagail far an A82 - rathad a tha gu math trang agus cunnartach - agus bheir e buannachdan do na gnìomhachasan a tha faisg air an t-slighe cuideachd, le barrachd luchd-tadhail gan cleachdadh".
Thòisich an obair air an t-slighe san t-Sultain 2014 le R J MacLeòid.


text:
- TIOTAL
- Aonghas Bàn Ceanadach, Pàipearan Cùirt an t-Siorraim t.d 01
- EXTERNAL ID
- Z_GB232_L_INV_HC_5_20_01
- DEIT
- 1754
- LINN
- 1750an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5713
- KEYWORDS
- pàipearan-cùirte
clàran-cùirte
cùirt an t-siorraim
meirle
Barantas de fo-chùmhnant le Seòras Dùbhghlas, Iar-Shiorraim Siorrachd Inbhir Nis, leis an deit 23mh den Mhàrt 1754. 'S e seo fear de iomadh clàr ann an Tasglann Comhairle Roinn na Gàidhealtachd mu Aonghas Bàn Ceanadach, a b' àbhaist a bhith na phìobaire a' fuireach ann am Pitmaglaster, Gleann Garadh. Bha 'Bain' no 'Bàn' tric air a chleachdadh mar phàirt de ainm mu dheidhinn falt no a bhith 'bòidheach'. Ann an seo tha e ann an Cille Chumein 's fo chasaid gun do ghoid e beathaichean bho Dhonnachadh Bàn Errack no Friseal ann an Srath Fharragaig, grunnd bhliadhnaichean ro làimh. Thèid a thoirt gu Tolbooth Inbhir Nis far an tèid e dhan chùirt